ועדת הפנים והגנת הסביבה, כנסת 19, פרוטוקול מספר 171, 2013-12-31 10:00

מירי רגב: בוקר טוב לכולם.

מירי רגב: אני פותחת את ישיבת ועדת הפנים והגנת הסביבה.

מירי רגב: זה דיון חגיגי בו הכנסת מצדיעה למערך הכבאות, ללוחמי האש.

מירי רגב: זה דיון ראשון שנערך במסגרת יום הוקרה למערך הכבאות בכנסת.

מירי רגב: חשבנו שנכון להוביל את זה, אני יחד עם חברי דוד אזולאי, שותף שלי לדרך בכלל ולא רק בנושא הזה.

מירי רגב: חשבנו שנכון לקיים את היום הזה ולציין אחת לשנה את המדים שלכם שיצבעו את הכנסת בוועדות השונות.

מירי רגב: היינו קודם בתערוכה ומאוד התרשמתי ממנה.

מירי רגב: ראינו חלק מהציוד החדש שקיבלתם ובעניין הזה אני רוצה להודות ולברך את השר שנמצא כאן אתנו.

מירי רגב: תודה לך השר, קודם כל על כך שהגעת.

מירי רגב: זה לא ברור מאליו ששרים מגיעים לדיונים בכנסת כפי שאתה מגיע ותודה לך על כך שאתה מוביל את הרפורמה הזאת.

מירי רגב: בוודאי עוד נדבר על הפערים של הרפורמה, על האתגרים של הרפורמה, על מה עוד אנחנו צריכים לעשות, אבל דבר אחד ברור והוא שכאשר יש אבא למערך כבאות, יש למי לפנות, בעיקר כשיש בעיות.

מירי רגב: כשיש הצלחות, כולם שותפים להצלחות, אבל כשיש בעיות וכשנמצא את עצמנו מול האתגרים הבאים שתכף נדבר עליהם, יש לנו למי לפנות והמשרד אליו נפנה בשגרה ובחירום הוא המשרד לביטחון פנים והשר לביטחון פנים.

מירי רגב: מבחינתי זה אחד המהלכים המאוד חשובים של הרפורמה.

מירי רגב: מי שהוביל את הרפורמה, מי שעסק ברפורמה וקיים דיונים על גבי דיונים על גבי דיונים בוועדת הפנים היה ידידי יושב ראש ועדת הפנים לשעבר דוד אזולאי שבוודאי עוד ירחיב בסוגיה הזאת.

מירי רגב: נמצאים אתנו ארגון הכבאים, נציבות הכבאים, מפקדים, נציב הכבאות וסגנו.

מירי רגב: שחר ידידי שאני עוד מכירה אותך מהתפקידים הקודמים במשטרה.

מירי רגב: אתם רואים, זה מה שטוב, אפשר לעבור מתפקיד לתפקיד ויש לאן להגיע.

מירי רגב: אתה לא מסיים פרק במשטרה ובזה נגמר.

מירי רגב: האמת היא שהולכים להעביר אליו גם את הגנת העורף.

מירי רגב: המשרד לביטחון פנים הופך להיות למשרד הגדול ביותר ואחראי על כל מה שקורה בפן האזרחי, בקטע המבצעי המידי של הצלת חיים ואחר כך בטיפול בעורף.

מירי רגב: אני חושבת שלרמטכ"ל ולשר הביטחון יש כל כך הרבה עיסוקים בזמן מלחמה – לטפל באיראן, לטפל בסוריה ובלבנון – ואין להם את הזמן לטפל בעורף, אין להם את הזמן לטפל בהעברת אוכל כפי שעשתה המשטרה שגם זה לא תפקידה אבל היא עשתה את זה כי היא נכנסה לוואקום, בדיוק כמו שהצבא נכנס לוואקום בכל מיני אירועים.

מירי רגב: אני מקווה שבהסדרה הבאה שתגיע, השר ארדן כבר הודיע שאם עד סוף ינואר לא תהיה הסדרה, הוא מתפטר מתפקידו.

מירי רגב: הוא הודיע את זה לראש הממשלה, והוא צודק.

מירי רגב: יש לו אחריות בלי סמכות, הוא רוצה להקים את המנגנון הזה ולראות איך מעבירים את זה בצורה מתואמת ומסודרת עם השר, ואנחנו נעשה את כל מה שניתן כדי לעשות זאת.

מירי רגב: היום אנחנו כאן כדי להצדיע לכם, ללוחמי האש.

מירי רגב: אמנם הייתה רפורמה, אבל דבר אחד לא השתנה והוא באומץ, בתעוזה, באכפתיות של המפקדים, של החיילים ושל לוחמי האש וראינו את זה בכל האתגרים להם אתם שותפים וראינו את זה לצערי באירוע האחרון, באסון הכרמל, כאשר הכבאים מוכנים לשלם בחייהם כדי להציל את האחרים, נכנסים לתוך הלהבות, לא חוששים ובעיני זה אחד המראות הכי קשים אבל זה בוודאי ממלא אותנו בגאווה גדולה כשרואים איזה אנשים נמצאים במערך הכבאות.

מירי רגב: נמצאת אתנו כאן הגברת צביה ריבן.

מירי רגב: תודה לך שהגעת.

מירי רגב: אמו של אלעד שנהרג באסון הכרמל והיה חלק מצופי האש שזה אחד הדברים היפים של הכבאות.

מירי רגב: לקחת נערים ולהכניס אותם לתוך מערך הכבאות ולבנות בעצם את הדור הבא, בדיוק כמו שעושים במד"א, עושים במשטרה, עושים בגדנ"ע ובחובלים ובחיל האוויר.

מירי רגב: כל אחד בונה לו את הנוער שהוא רוצה שאחר כך יצטרף לשורותיו.

מירי רגב: כפי שאמרתי, היום אנחנו נשמע סקירה של הנציב היכן עומדת הרפורמה.

מירי רגב: אמנם זה יום חגיגי אבל זה לא אומר שאנחנו לא אומרים היכן יש בעיות והיכן יש אתגרים ופערים שצריך לתקן אותם.

מירי רגב: בסופו של דבר כל יום כזה צריך להוביל אותנו לעשייה טובה יותר, אם בכלים פרלמנטריים שהכנסת יכולה לסייע בהם ואם זה במסגרת השר שיצטרך תקציבים נוספים וכדומה ואנחנו, כוועדה מפקחת על המשרד לביטחון פנים, יכולים לסייע מול משרדים אחרים בממשלה.

מירי רגב: אחרי הפתיח הזה אני רוצה להעביר את זכות הדיבור לידידי ושותף לדרך, שהוביל את מערך הכבאות עוד הרבה לפני, חבר הכנסת דוד אזולאי.

מירי רגב: לאחר מכן כבוד השר ולאחר מכן הנציב.

דוד אזולאי: תודה רבה גברתי היושבת ראש מירי רגב.

דוד אזולאי: זאת באמת ההזדמנות להודות ולברך על יוזמה ברוכה.

דוד אזולאי: אדוני השר שמוביל ביד רמה את מערך הכבאות ומכובדו היקר נציב שירותי הכבאות שחר אילון.

דוד אזולאי: אמרתי לו לפני כמה דקות שאם היו צריכים לשאול אותי מה יותר טוב, מפכ"ל או נציב שירותי הכבאות, אני חושב שנציב שירותי הכבאות במקרה הזה משום שכאן יש יצירה ובמפכ"לות זה שונה לגמרי.

מירי רגב: השר לא יכול להתייחס לזה.

מירי רגב: הם כולם בניו.

דוד אזולאי: לי מותר ולכן אני עושה זאת.

דוד אזולאי: חס ושלום, שלא יישמע מדבריי שאני מקל ראש או מזלזל בתפקיד כזה או אחר, אבל כאן אני אומר שנפל בחלקו גם של השר וגם של הנציב ליצור איזושהי יצירה חדשה.

דוד אזולאי: אני זוכר דיונים במקום הזה, עת היינו באים לכאן וכולנו היינו מתוחים ויודעים מה הולך לקרות ועל מה אנחנו הולכים לדון, על עוד אסון שהיה, על נפגעים, איך תפקד מערך הכבאות וכולי.

דוד אזולאי: אני חושב שהיום, ביום חגיגי כזה, כולנו נראים אחרת ואני אומר לכם שאני לא יודע מה מרגישים כאן החברים הבכירים יותר והבכירים פחות, אבל חלק גדול מהאנשים כאן מכיר אותם והיו אתי לאורך כל הדרך במשך כל השנים.

דוד אזולאי: ילד שדורש את הדרשה בבר מצווה, אתם יודעים איך הוא פותח?

דוד אזולאי: זה היום עשה ה' נגילה ונשמחה בו.

דוד אזולאי: אני חושב שזה באמת יום של שמחה מפני שמי שעבר את כל התלאות של הכבאות ויודע להעריך את מה שהכבאים עשו כאן במשך כל התקופה, עם תנאים קשים ביותר, עם כלים מיושנים ועשו מלאכת קודש למרות הכול, וחטפו ולא עשו להם הנחות, אז כשאנחנו נמצאים ביום כזה, אני חושב שראויים לברכה כל אלה העוסקים במלאכה.

דוד אזולאי: בוודאי שעוד נדבר על הרפורמה.

דוד אזולאי: בהזדמנות הזאת, יש כאן אנשים שנמצאים מאחורי הקלעים וזה צוות ועדת הפנים – יפה, שוש, מירי – שבמשך כל השנים ידע ללוות ולעשות עבודה יפה.

דוד אזולאי: מי כמוהם, יותר טוב מכל אחד אחר, יודעים מה היה ומה יש היום.

דוד אזולאי: אני לא זוכר, יפה, מתי היה לנו דיון של שירותי הכבאות בקדנציה הזאת.

דוד אזולאי: אני שמח שכמעט אין וטוב שכך.

דוד אזולאי: אני רוצה שתמיד ניפגש רק באירועים משמחים.

דוד אזולאי: אני מודה שמאוד שמחתי לקבל על עצמי את המשימה של יום בו אנחנו מצדיעים למערך הכבאות במדינת ישראל.

דוד אזולאי: אנחנו עושים את זה באהבה ובשמחה רבה.

דוד אזולאי: ראיתי היום כמה וכמה חידושים בתצוגה ויש שני דברים שאני חייב לומר.

דוד אזולאי: כל אחד בוודאי התרשם ממשהו אחר אבל אני התרשמתי מאוד מאוד משני דברים חשובים.

דוד אזולאי: האחד, הנושא של חומרים מסוכנים שהוא באמת חידוש נפלא.

דוד אזולאי: מי שיודע, החיבור הזה של חומרים מסוכנים לשירותי כבאות לא תמיד היה קל והיום לשמחתי הרבה, בסקירה שקיבלנו מהנציב, מתברר שהיום הוא חלק בלתי נפרד ממערך הכבאות במדינת ישראל על כל המשתמע מכך.

דוד אזולאי: אתם שעוסקים במלאכה יודעים עד כמה העניין הזה חשוב.

דוד אזולאי: הדבר השני הוא הצעצוע הנחמד הזה, האופנוע הזה שבאמת נראה צעצוע אבל הוא מציל חיים.

דוד אזולאי: במדינה שמפתחת מנהרות ומעברים תת קרקעיים, אין ספק שהכלי הזה חשוב ביותר.

דוד אזולאי: אם ניקח את מה שהיה לפני הרפורמה ואת מה שקורה היום אחרי הרפורמה, אין מה להשוות.

דוד אזולאי: לצערי הרב, ואני אומר זאת בכאב רב, זה עלה לנו דמים תרתי משמע, דמים של 44 קורבנות, ביניהם הבן של גברת צביה ריבן, שהלכו לעולמם וחבל מאוד שזה היה צריך לקרות כדי להגיע לתוצאה הזאת, אבל מוטב מאוחר מאשר בכלל לא.

דוד אזולאי: אני רוצה ביום כזה לומר לך אדוני השר שיש לך זכות.

דוד אזולאי: רק למי שיש זכות יכול להוביל מהלך כזה.

דוד אזולאי: נפלה בחלקך הזכות הזאת לעשות מהפך ברפורמה ועל כך ברכתי לך, לנציב ולכל מפקדי המחוזות שכמעט את כולם אני מכיר אחד-אחד.

דוד אזולאי: ראינו ימים קשים והיום אנחנו נמצאים בימים טובים.

דוד אזולאי: אנחנו לא יכולים לטפוח לעצמנו על השכם ולומר שהגענו אל המנוחה והנחלה כי החכמה בכך היא שנמשיך לפתח ולעשות למען אזרחי מדינת ישראל.

דוד אזולאי: תודה.

מירי רגב: תודה לך דוד אזולאי.

מירי רגב: כבוד השר, בבקשה.

<השר לביטחון פנים יצחק אהרונוביץ: בוקר טוב לכם.

<השר לביטחון פנים יצחק אהרונוביץ: בוקר טוב גברתי יושבת ראש הוועדה, חברת הכנסת מירי רגב.

<השר לביטחון פנים יצחק אהרונוביץ: בוקר טוב חבר הכנסת דוד אזולאי וחבר הכנסת דב חנין.

<השר לביטחון פנים יצחק אהרונוביץ: כמובן הנציב שנמצא אתנו, יפה והצוות.

מירי רגב: יפה תקבל ברכות בסוף היום הזה.

<השר לביטחון פנים יצחק אהרונוביץ: אני הייתי פעם חבר ועדת הפנים ויפה ואני מכירים כמה שנים טובות, כך שיש לי את הכבוד ואת העונג לברך גם את הצוות הנהדר של הוועדה.

<השר לביטחון פנים יצחק אהרונוביץ: כמובן צביה וכל האנשים שנוכחים כאן, לוחמי האש, המפקדים והלוחמים.

<השר לביטחון פנים יצחק אהרונוביץ: היום ראינו בחוץ את המחזור האחרון שסיים לא מזמן את הקורס והצטרף כבר ללוחמי האש והוסמך לכך.

<השר לביטחון פנים יצחק אהרונוביץ: זה באמת ריענון מצוין למערך עצמו.

<השר לביטחון פנים יצחק אהרונוביץ: ברשותכם, אני רוצה קודם כל לומר מילה של תודה והערכה לך מירי ולחבר הכנסת דוד אזולאי.

<השר לביטחון פנים יצחק אהרונוביץ: זה לא דבר שמובן מאליו שכנסת ישראל וועדת הפנים מצדיעות ללוחמים האלה.

<השר לביטחון פנים יצחק אהרונוביץ: אלה לוחמים שתמצאו אותם ביום ובלילה, שבתות וחגים, מצילי חיים.

<השר לביטחון פנים יצחק אהרונוביץ: הם נמצאים באירועים הקשים ביותר והמורכבים ביותר ולפעמים – וזה קורה – משלמים בחייהם.

<השר לביטחון פנים יצחק אהרונוביץ: אני תמיד אומר שלפעמים לאנשים קשה להגיד תודה ולהגיד מילה טובה, אבל אני יודע להעריך את הדברים האלה.

<השר לביטחון פנים יצחק אהרונוביץ: זה שהיום כנסת ישראל וועדת הפנים מצדיעה ללוחמים האלה – יישר כוח לך מירי ולדוד.

<השר לביטחון פנים יצחק אהרונוביץ: המשיכו בפועלכם.

<השר לביטחון פנים יצחק אהרונוביץ: זאת יותר מגאווה להיות השר שמופקד על הלוחמים שנמצאים כאן.

<השר לביטחון פנים יצחק אהרונוביץ: ברשותכם, אני רוצה כמה משפטים כי עוד יש לנו את כל היום בו נוכל לדבר.

<השר לביטחון פנים יצחק אהרונוביץ: אחר כך יש לנו פגישה באודיטוריום, ישיבות בוועדות ובמליאה.

<השר לביטחון פנים יצחק אהרונוביץ: יש לנו הרבה מפגשים וגם בהם אני אומר מספר דברים, אבל אני רוצה להתייחס לכמה דברים מרכזיים בתחילת היום.

<השר לביטחון פנים יצחק אהרונוביץ: המערך שהיה מערך כיבוי אש והיום הוא לוחמי אש, הוא למעשה מערך שהיה קיים קודם.

<השר לביטחון פנים יצחק אהרונוביץ: צריך לתת כבוד לאנשים שהיו קודם והם נמצאים כאן.

<השר לביטחון פנים יצחק אהרונוביץ: הם עשו עבודה מצוינת ועבדו בצורה טובה מאוד.

<השר לביטחון פנים יצחק אהרונוביץ: דיברנו הרבה על הרפורמה ולא ביצענו ואני אומר את זה גם כאן בוועדת הפנים אבל אחרי האסון הזה הלכנו ונכנסנו למהלך הזה.

<השר לביטחון פנים יצחק אהרונוביץ: המהלך הזה לא היה מתבצע בלי האנשים שנמצאים כאן, בלי ועד העובדים, ההסתדרות וכולם אבל זה הצליח הרבה בזכות.

<השר לביטחון פנים יצחק אהרונוביץ: היו קשיים והיו דיונים והעברנו את הרפורמה והחוק נכנס לתוקף.

<השר לביטחון פנים יצחק אהרונוביץ: כשמתחילים, בהתחלה זה קשה ויש דברים שלא נראים אותם צריך לסדר, אבל תוך כדי תנועה נתקדם.

<השר לביטחון פנים יצחק אהרונוביץ: אני חושב שאנחנו במקום אחר מזה שהיינו בו לפני שנה, שנתיים ושלוש.

<השר לביטחון פנים יצחק אהרונוביץ: הדברים באים בעיקר לידי ביטוי בתכנית רב שנתית של חמש-שש שנים אותן תכננו וגם תקצבנו.

<השר לביטחון פנים יצחק אהרונוביץ: כל הדברים האלה - גם כוח אדם, גם אמצעים, גם רכבים, גם מטוסים – נכנסים בתוך החבילה בכל שנה ושנה.

<השר לביטחון פנים יצחק אהרונוביץ: אנחנו יודעים מה יהיה ב-2014, מה יהיה ב-2015 כי הכול מתוקצב והכול מסודר.

<השר לביטחון פנים יצחק אהרונוביץ: כמובן שצריך לשפר ולהוסיף ואנחנו נעשה זאת.

<השר לביטחון פנים יצחק אהרונוביץ: אלה דברים שבלי התכנית הזאת, תכנית חומש למערך הזה, לא רציתי לחתום על הרפורמה וטוב שהתעקשתי וטוב שהדברים האלה נמצאים בספרי התקציב של האוצר.

<השר לביטחון פנים יצחק אהרונוביץ: אנחנו יודעים מה התוספת של לוחמים יהיו כל שנה, כמה תחנות חדשות, כמה רכבים ועוד כהנה וכהנה.

<השר לביטחון פנים יצחק אהרונוביץ: זה היה חשוב לארגון הזה שידע וכך הוא יודע לתכנן את עצמו גם להמשך.

<השר לביטחון פנים יצחק אהרונוביץ: מעבר ללוחמים שאנחנו מייצרים וקולטים כל שנה ושנה כתוספת למערך, אמרתי וסימנתי, ואני חוזר ואומר, אחד הדברים המרכזיים אותו נמשיך להוביל זה הנושא של המתנדבים.

<השר לביטחון פנים יצחק אהרונוביץ: המתנדבים, כפי שזה קיים במשטרה או במד"א או בכל מקום אחר, היו גם בלוחמי האש אבל לא מספיק.

<השר לביטחון פנים יצחק אהרונוביץ: אני רוצה להקים את המערך הזה כך שיהיו לנו הרבה יותר מתנדבים, צופי אש או כל דבר אחר.

<השר לביטחון פנים יצחק אהרונוביץ: המערך הזה כרגע מתקדם בצעדים.

<השר לביטחון פנים יצחק אהרונוביץ: יש הרבה מה לקדם במערך המתנדבים אבל אני חושב שאנחנו בכיוון הנכון.

<השר לביטחון פנים יצחק אהרונוביץ: בסוף, בנקודת הקצה, אי אפשר לשים רק לוחמי אש כי אין לנו מספיק.

מירי רגב: מה עם שירות לאומי?

<השר לביטחון פנים יצחק אהרונוביץ: אנחנו גם שם.

<השר לביטחון פנים יצחק אהרונוביץ: כבר הגשנו.

<השר לביטחון פנים יצחק אהרונוביץ: זה כרגע בוועדה.

<השר לביטחון פנים יצחק אהרונוביץ: שלחתי את המנכ"ל לוועדה לשוויון בנטל.

מירי רגב: אחד הדברים האטרקטיביים בשירות לאומי, אלה לוחמי האש.

<השר לביטחון פנים יצחק אהרונוביץ: לכן המנכ"ל הלך לשם.

<השר לביטחון פנים יצחק אהרונוביץ: זה חלק מהדברים.

<השר לביטחון פנים יצחק אהרונוביץ: הכנסנו אותם כביטחוני למשרד וזה דבר שבוועדת השרים, בה הייתי חבר, לא הייתה עליו הסכמה, אבל הכנסנו אותם גם למשטרה, גם לשירות בתי הסוהר וגם לכבאות והצלה.

<השר לביטחון פנים יצחק אהרונוביץ: זה נכנס.

<השר לביטחון פנים יצחק אהרונוביץ: גם המתנדבים ייכנסו דרך השירות הלאומי ויעשו את השירות גם כאן.

<השר לביטחון פנים יצחק אהרונוביץ: זה נושא שאנחנו חייבים לקדם אותו.

<השר לביטחון פנים יצחק אהרונוביץ: הנושא של תחנות כיבוי אש ולהרבות בעיקר בפריפריה.

<השר לביטחון פנים יצחק אהרונוביץ: לפתוח יותר תחנות כיבוי אש כדי לתת מענה כמה שיותר מהר ואפשרות מהירה להגיע לאירוע.

מירי רגב: יש הרבה פערים בפריפריה?

<השר לביטחון פנים יצחק אהרונוביץ: אחר כך הנציב ידבר על כך.

<השר לביטחון פנים יצחק אהרונוביץ: אנחנו בהתקדמות אדירה.

<השר לביטחון פנים יצחק אהרונוביץ: זה מאפשר קיצור זמן התגובה וזה קריטי מבחינתנו.

<השר לביטחון פנים יצחק אהרונוביץ: כל מערך ההדרכה עובר רפורמה אמיתית.

<השר לביטחון פנים יצחק אהרונוביץ: ראיתי מקומות אחרים בעולם ואני מביא לכאן את הדבר המתקדם ביותר, איך פועלים באירוע מבחינת הסימולציות שיהיו שם.

<השר לביטחון פנים יצחק אהרונוביץ: מתקן גדול מאוד שאני מקווה שבחודשים הקרובים נצליח להביא אותו ארצה והוא ייכנס לתוך המערך כדי לתרגל את כל הסימולציות הקשות ביותר בשטחים, בעיקר בשטחים אורבניים ובכל מיני אזורים.

<השר לביטחון פנים יצחק אהרונוביץ: הכבאים מכירים את הדברים האלה.

<השר לביטחון פנים יצחק אהרונוביץ: זה קיים אבל לא מספיק טוב ואנחנו נביא את הדברים המתקדמים ביותר.

<השר לביטחון פנים יצחק אהרונוביץ: בחודשים האחרונים נכנס נושא הניטור והערכת סיכונים, נושא שדוד אזולאי התייחס אליו ואת ראית בעיניך.

<השר לביטחון פנים יצחק אהרונוביץ: זה דבר חדש.

<השר לביטחון פנים יצחק אהרונוביץ: הוא היה בהגנת הסביבה ואנחנו לקחנו את זה וחיברנו את זה, אחרי משא ומתן ארוך ומייגע.

<השר לביטחון פנים יצחק אהרונוביץ: סגרנו את זה וזה נמצא כבר מספר חודשים.

<השר לביטחון פנים יצחק אהרונוביץ: הניידות עברו, הכימאים עברו, האנשים עברו, הדוקטורים עברו – שחר יתייחס לזה – וזה מערך שקיבלנו גם אותו במצב לא טוב אבל היום אנחנו נמצאים במקום אחר ויש עוד מקום לשיפור.

<השר לביטחון פנים יצחק אהרונוביץ: ראיתם את האופנועים שמאפשרים תגובה מהירה, בעיקר במנהרות.

מירי רגב: אני חייבת לומר שזה מרשים ביותר.

מירי רגב: אחד הדברים שמאוד מדאיגים אותי תמיד כשאני נוסעת במנהרה בירושלים זה מה יקרה אם חס וחלילה יקרה משהו בתוך המנהרה ומי יבוא לחלץ את האנשים בה.

<השר לביטחון פנים יצחק אהרונוביץ: ראינו מה קורה במדינות אחרות בעולם והבאנו את זה לכאן.

<השר לביטחון פנים יצחק אהרונוביץ: שחר לקח את זה ומינף את זה.

<השר לביטחון פנים יצחק אהרונוביץ: יש לנו כבר שלושה-ארבעה אופנועים ונגדיל את המספר.

<השר לביטחון פנים יצחק אהרונוביץ: יש כאן רשימה ארוכה אבל אני יכול לומר לכם רק דבר אחד.

<השר לביטחון פנים יצחק אהרונוביץ: לי חשוב הסיוע הבין לאומי.

<השר לביטחון פנים יצחק אהרונוביץ: אני עובר כמעט מדינה-מדינה באגן הים התיכון וחותם על הסכמים.

<השר לביטחון פנים יצחק אהרונוביץ: חתמנו הסכמים עם יוון, עם צרפת, עם גרמניה, עם בולגריה ועוד מדינות.

<השר לביטחון פנים יצחק אהרונוביץ: כרגע סיימנו תרגילים משותפים עם ירדן ועם הרשות הפלשתינית.

<השר לביטחון פנים יצחק אהרונוביץ: הדברים האלה מתבצעים ביום יום.

<השר לביטחון פנים יצחק אהרונוביץ: ברגע שנצטרך לקבל עזרה, צריך רק להרים טלפון והמטוסים בדרך, האנשים בדרך, הלוחמים מיוון או מבולגריה או מרומניה.

<השר לביטחון פנים יצחק אהרונוביץ: אני חותם הסכמים עם המדינות האלה, הם באים לכאן, נותנים סיוע למערך הכבאות כי אני תמיד לוקח את האירוע הקשה והמורכב בו כל היחידות אצלנו יעבדו אבל זה לא יספיק וצריך להתכונן כי התרחישים, תרחישי האיום על מדינת ישראל – רעידת אדמה, התקפת טילים, אירוע כזה או אחר – הם תרחישים קשים ואני צריך כבאות והצלה עם כל העוצמה, כולל שלו וכולל של העורף, כדי לסייע.

<השר לביטחון פנים יצחק אהרונוביץ: הדברים האלה נמצאים כרגע בעבודת מטה.

<השר לביטחון פנים יצחק אהרונוביץ: לסיום אני חייב לומר לאנשים כאן ובאמצעותם לאנשים בתחנות וללוחמי האש.

<השר לביטחון פנים יצחק אהרונוביץ: אשרי העם שיש לו אותם, שהם מבינים את גודל המשימה, אנשים רציניים מאוד, מקצוענים מאוד, עושים את העבודה בצורה אחראית מאוד ואני גאה בהם.

<השר לביטחון פנים יצחק אהרונוביץ: תודה רבה.

מירי רגב: תודה רבה לך כבוד השר.

מירי רגב: אני חייבת לומר שוב, ואני גם אגיד את זה באודיטוריום ובמליאה, שאני חושבת שנעשתה כאן עבודה גם אם יש פערים, ויהיו פערים.

מירי רגב: התקציב של מדינת ישראל הוא קטן, כל הזמן צריך למשוך את השמיכה.

מירי רגב: אני עוסקת גם במשטרה ואני רואה מה קורה עם המשטרה כי כולנו רוצים שיהיה לנו ביטחון ברמה האישית בצורה טובה יותר.

מירי רגב: כולם רוצים משטרה ואנחנו מנסים עכשיו לעשות גוף כזה שאף אחד לא מת עליו, של שיטור עירוני, כדי לאפשר את ההגעה המהירה של השוטרים לכל מקום, ואותו דבר אנחנו מטפלים בשירות בתי הסוהר עם כל סוגיית האסירים.

מירי רגב: בסך הכול אני רואה שתחת המשרד לביטחון פנים, יש התקדמות.

מירי רגב: יש התקדמות בכלל הנושאים והאזרח מרגיש טוב יותר.

מירי רגב: גם ברפורמה הזאת, כשאתה מפזר את תחנות כיבוי והצלה ביותר מקומות, כשהאזרח רואה כבאיות ברחוב כמו שהוא רואה רכבים של משטרה, זה נותן לו ביטחון.

מירי רגב: קורה משהו חס וחלילה, אני מתקשר, הם מיד כאן כמו מד"א וכמו משטרה.

מירי רגב: בעניין הזה צריך לראות איפה יש פערים ואם בעיקר בפריפריה יש פערים, צריך שם לטפל בזה כמה שיותר מהר.

<השר לביטחון פנים יצחק אהרונוביץ: ברשותך, אני חייב עוד משפט אחד כדי לומר לך מה התכניות.

<השר לביטחון פנים יצחק אהרונוביץ: עזבו כרגע את כיבוי והצלה.

<השר לביטחון פנים יצחק אהרונוביץ: כיושבת ראש הוועדה, אני חייב לשים בפניך את הדברים בצורה ברורה וחדה.

<השר לביטחון פנים יצחק אהרונוביץ: שני דברים כרגע.

<השר לביטחון פנים יצחק אהרונוביץ: מד"א עובר אלי, סגרנו.

מירי רגב: זה ברור.

<השר לביטחון פנים יצחק אהרונוביץ: מד"א עובר אלי בחלק המבצעי ולא בחלק הרפואי שלא מעניין אותי.

מירי רגב: מתי זה יקרה?

<השר לביטחון פנים יצחק אהרונוביץ: יש החלטה.

<השר לביטחון פנים יצחק אהרונוביץ: הוועדה מסדרת את זה כרגע.

<השר לביטחון פנים יצחק אהרונוביץ: יש החלטה של השרה, שלי, של ראש הממשלה.

<השר לביטחון פנים יצחק אהרונוביץ: זה כבר התקבל.

<השר לביטחון פנים יצחק אהרונוביץ: יש שני דברים שהם בדרך ואותם אני רוצה שתדעי עליהם.

<השר לביטחון פנים יצחק אהרונוביץ: האחד, כרגע אני עובד בעבודת מטה זריזה לגבי מרכז חירום לאומי למדינת ישראל.

<השר לביטחון פנים יצחק אהרונוביץ: אני אבנה אותו והוא יקום כדי לקחת את כל משרדי הממשלה לאותו מרכז כך שכאשר יש אירוע, כולם נכנסים אליו כפי שעשיתי במקרה של השלג לפני שבועיים.

<השר לביטחון פנים יצחק אהרונוביץ: הדבר השני שהולך להתבצע, וגם שם אני אעמוד על כך למרות שיש התנגדויות, זה הנושא של מספר חירום אחד.

מירי רגב: זה מצוין.

<השר לביטחון פנים יצחק אהרונוביץ: אני דוחף את זה.

<השר לביטחון פנים יצחק אהרונוביץ: יהיה מספר אחד.

מירי רגב: רק שיענו.

<השר לביטחון פנים יצחק אהרונוביץ: יענו, יענו.

<השר לביטחון פנים יצחק אהרונוביץ: כולם יהיו מרושתים למספר הזה.

<השר לביטחון פנים יצחק אהרונוביץ: למרות ההתנגדויות, זה נכון וזה מה שיהיה.

מירי רגב: מצוין.

מירי רגב: מן הסתם נקיים בוועדה עוד הרבה מאוד דיונים בעניין הזה.

מירי רגב: תודה רבה לך כבוד השר.

מירי רגב: חתן האירוע, אתה יחד עם אנשיך.

<רב טפסר שחר איילון: תודה רבה לך חברת הכנסת מירי רגב.

<רב טפסר שחר איילון: כבוד השר לביטחון פנים יצחק אהרונוביץ, חברי הכנסת הנכבדים שנמצאים כאן היום אתנו.

<רב טפסר שחר איילון: בימים אלה ימלאו תשעים שנים לאותו גדוד מתנדבים שהוקם בתל אביב, תשעים שנים למערך הכבאות המודרני בארץ ישראל.

<רב טפסר שחר איילון: לפני שלוש שנים, ב-2 לדצמבר 2010, אירע אירוע טראגי ונוראי בכרמל בו נהרגו 44 אנשים, שלושה לוחמי אש ומתנדב אחד שאמו צביה נמצאת כאן והיא מייצגת את המשפחות השכולות כולן.

<רב טפסר שחר איילון: האירוע הזה דחף דחיפה דרמטית את כל אותם רעיונות וועדות והביא את הממשלה ב-9 בינואר 2011 לקבל החלטה שבתוך שנתיים יוקם מערך כבאות לאומי.

<רב טפסר שחר איילון: ההצעה הממשלתית הצטרפה להצעתו הפרטית של דוד אזולאי ואכן יחד עם העובדים, ההסתדרות, המשרד לביטחון פנים, נוצר מהלך שהתקבל בחוק, חוק הרשות הארצית לכבאות והצלה, שנכנס לתוקפו ב-8 בפברואר 2013, השנה.

<רב טפסר שחר איילון: היו הרבה אנשים שסייעו לכך.

<רב טפסר שחר איילון: המשרד בראשותו של השר שממשיך לתת רוח גבית בלתי רגילה, דוד אזולאי שיושב כאן

<רב טפסר שחר איילון: שבמשך שנים דחף את המערך, יושב ראש הוועדה אמנון כהן שסייע מאוד, יושב ראש ארגון העובדים יחד עם ההסתדרות, יואב גדסי שנמצא כאן ואחריו אבי אנקורי שממשיך את התהליך הזה.

<רב טפסר שחר איילון: היו שני מנכ"לים, כי השנתיים הראשונות היינו בתוך מערכת של מינהלת.

<רב טפסר שחר איילון: יעקב גנות היה הראשון ורותם פלג, המנכ"ל הנוכחי, היה אחריו.

<רב טפסר שחר איילון: המהלך הזה הכניס אותנו החל מפברואר להיות מערכת כבאות לאומית ארצית, דבר לו ציפינו, חיכינו והמתנו שנים רבות.

<רב טפסר שחר איילון: אני אדבר על מה עשינו, אבל לפני כן דעו לכם שחד משמעית, על פי כל תבחין, כל סקר, כל בדיקה עולמית, מערך הכבאות של מדינת ישראל קטן על אתגריה וממדיה של המדינה.

<רב טפסר שחר איילון: אנחנו מדינה שיש לה איום ביטחוני וכולם מכירים אותו, אנחנו מדינה שיושבת על שבר הסורי-אפריקני עם מספר התרעות באזור צפת, חיפה, בקעת הירדן עד אילת ואנחנו יודעים שאנחנו נמצאים בחשש לרעידת אדמה.

<רב טפסר שחר איילון: ב-85 אלף אירועים טיפלנו השנה, חצי מהם שריפות ועוד חצי מהם חומרים מסוכנים, אירועי חילוץ והצלה ממים גועשים, משיטפונות, מתאונות דרכים, מבורות, ממעליות.

<רב טפסר שחר איילון: בכל תחומי החיים אנחנו נותני שירות.

<רב טפסר שחר איילון: בנוסף לכך עוד עשרות אלפי ביקורות למניעה ומתן אישורים לבנייה בהם אנחנו עוסקים כל שנה.

<רב טפסר שחר איילון: יש לנו פערים.

<רב טפסר שחר איילון: אנחנו קטנים, קטנים על צורכי המדינה.

<רב טפסר שחר איילון: זמן התגובה שלנו הוא לא זמן תגובה ברמה עולמית או ברמה צפון אמריקאית.

<רב טפסר שחר איילון: אנחנו שואפים להגיע לזמן תגובה של שמונה דקות.

<רב טפסר שחר איילון: לפחות לשמונים אחוזים מהאוכלוסייה, כפי שציין השר, במקומות המרוחקים, מוקמות ויוקמו עוד יחידות מתנדבים כדי לקצר את זמן התגובה עד שנגיע למקום.

<רב טפסר שחר איילון: ולכן בתרחיש הייחוס כפי שניתחנו אותו בסיוע הטכניון וגופים אחרים, הגענו למסקנה שאומצה ואושרה שאנחנו זקוקים במדינת ישראל ל-224 תחנות.

<רב טפסר שחר איילון: יש לנו היום 110 תחנות.

מירי רגב: היכן?

<רב טפסר שחר איילון: 110 תחנות פרוסות ברחבי הארץ, ממטולה ועד אילת, מקריית שמונה ועד אילת.

מירי רגב: איפה אין לנו בפריפריה?

<רב טפסר שחר איילון: בישובים החקלאיים המרוחקים חסרות לנו תחנות ואנחנו הולכים להקים תחנות בישובים הערביים וגם בישובים הדרוזים.

<רב טפסר שחר איילון: נקים תחנות גם בישובים החרדיים כמו אלעד, גבעת שמש בבית שמש, באזור עוספייה, באזור ג'וליס.

<רב טפסר שחר איילון: את המקומות הללו סימנו בתרחיש ייחוס מסודר וכבר השנה אנחנו הולכים בעזרת בנייה מואצת להקים שלוש תחנות חדשות בחודש פברואר.

<רב טפסר שחר איילון: בחמש השנים הקרובות נפתח עוד 34 תחנות.

מירי רגב: איפה?

<רב טפסר שחר איילון: בבקעה אל גרביה, באור עקיבא, בעוספייה, באזור ג'וליס.

מירי רגב: תעדכנו אותנו כשאתם חושפים את התחנות האלה.

<רב טפסר שחר איילון: נעדכן אתכם בשמחה.

מירי רגב: אנחנו הולכים לעשות סיור עם המפכ"ל או עם המשטרה כדי לראות את הטיפול של המשטרה במגזר הערבי.

מירי רגב: זאת אחת הסוגיות שעלו על ידי חברי הכנסת הערבים וגם בעקבות התחנה שהקמתם לא מזמן בטירה, אם אני לא טועה.

<השר לביטחון פנים יצחק אהרונוביץ: במגזר הערבי הקמנו אורגנים שלמים ומושקעת שם הרבה עבודה.

מירי רגב: אנחנו הולכים לראות את זה.

מירי רגב: האם יש איזושהי כוונה שבאותו מרחב של המשטרה תהיה גם תחנת כיבוי אש?

<השר לביטחון פנים יצחק אהרונוביץ: קחי את בקעה.

<השר לביטחון פנים יצחק אהרונוביץ: שם יש מד"א וכב"ה וכולם באותו מקום.

<השר לביטחון פנים יצחק אהרונוביץ: כך אנחנו עובדים.

יעקב אשר: איגום המשאבים של מד"א, כב"ה ומשטרה, הוא דבר חכם ונכון.

מירי רגב: הכול באותו מתחם.

מירי רגב: יפה מאוד.

<רב טפסר שחר איילון: אנחנו קטנים אבל אנחנו בונים את עצמנו.

<רב טפסר שחר איילון: אנחנו הולכים להוציא 800 לוחמי אש בטר"ש הקרוב כאשר הקורס האחרון, ס"ה ו-ס"ו, שתי לוחמות אש מהקורס האחרון נמצאות כאן אתנו, סיים אתמול בטקס בכרמל בו הייתה השריפה.

<רב טפסר שחר איילון: לגבי הכיבוי האווירי.

<רב טפסר שחר איילון: על פי ההחלטה הוטלה המשימה על חיל האוויר ויש כיבוי אווירי.

<רב טפסר שחר איילון: הכיבוי האווירי היום מונה שבעה מטוסים.

<רב טפסר שחר איילון: אנחנו הצבענו על צורך של הכפלת הכיבוי האווירי ל-14 מטוסים.

מירי רגב: אלה שבעה מטוסים שמן הסתם מתוחזקים על ידי חיל האוויר.

<רב טפסר שחר איילון: על ידי חברת כימניר.

<רב טפסר שחר איילון: מי שזכה במכרז זאת חברת אלביט.

<רב טפסר שחר איילון: המכרז הזה מסתיים באמצע 2015 ואנחנו מבקשים כבר לעשות מכרז חדש ולהגדיל ולהכפיל את כמות המטוסים ל-14 מטוסים.

<רב טפסר שחר איילון: יש לנו מטוסים טובים ואנחנו רוצים להכפיל את מספרם ולקבל עוד ארבעה מסוקים.

<רב טפסר שחר איילון: כנראה שבנושא הזה, בהוראת השר, אנחנו עושים שיתוף פעולה עם משטרת ישראל כך שהמסוקים יהיו ורסטיליים גם לכיבוי וגם לתצפית.

<השר לביטחון פנים יצחק אהרונוביץ: זה לא מתקציב הכיבוי אלא זה תקציב שהבאנו, תקציב קואליציוני, כדי לחדש את צי המסוקים של משטרת ישראל אבל הם יהיו יותר חזקים כך שישמשו גם לכיבוי והצלה.

מירי רגב: זה מצוין.

<השר לביטחון פנים יצחק אהרונוביץ: אלה מסוקים יותר חזקים.

<השר לביטחון פנים יצחק אהרונוביץ: אני מחליף את כל צי המסוקים של המשטרה.

<השר לביטחון פנים יצחק אהרונוביץ: בכסף שהבאתי מהבית נחליף אותם אבל לפחות שניים יהיו חזקים כדי שייתנו פתרון גם לכבאות והצלה.

<השר לביטחון פנים יצחק אהרונוביץ: זה יהיה במהלך השנה הקרובה.

מירי רגב: למה חיל האוויר, שמתחזק כל הזמן את המטוסים, לא יכול לתת לכם את השירות הזה?

מירי רגב: בחירום הם יכולים לעלות לאוויר יותר מהר.

<השר לביטחון פנים יצחק אהרונוביץ: חיל האוויר בחירום ייתן את המסוקים שלו ויסייע לנו.

<השר לביטחון פנים יצחק אהרונוביץ: מטוסי הכיבוי הם מטוסים שהתמחו ועשו עבודה מצוינת וראינו אותם מאז נכנסו.

<השר לביטחון פנים יצחק אהרונוביץ: הטייסים הם טייסי חיל האוויר שעובדים עכשיו בכימניר.

<השר לביטחון פנים יצחק אהרונוביץ: יש שם קצין בכיר של חיל האוויר שמפקח על העבודה שלהם.

<השר לביטחון פנים יצחק אהרונוביץ: כל הנושא של העברה מחיל האוויר אלינו, זה תהליך שייקח זמן מה.

<רב טפסר שחר איילון: אנחנו חייבים להגדיל וגם לחדש את צי הרכב שלנו.

<רב טפסר שחר איילון: יש לנו כבאיות ישנות.

מירי רגב: בקושי עולות בעליות לצפון.

<השר לביטחון פנים יצחק אהרונוביץ: אבל הן עושות טוב את הירידות.

מירי רגב: כן, אבל מה זה עוזר?

מירי רגב: בדרך כלל השריפה היא בעלייה.

<רב טפסר שחר איילון: אנחנו רוכשים אותן וזה בתהליך התפתחות.

<רב טפסר שחר איילון: אמרתי, זה פער שצריך להשלים אותו.

מירי רגב: כמה כבאיות אתם צריכים?

<רב טפסר שחר איילון: עוד כ-115 כבאיות באופן מידי.

מירי רגב: הכבאיות זה מה שראינו היום בתצוגה.

מירי רגב: זה בעצם הדגם החדש.

<רב טפסר שחר איילון: זה הדגם החדש.

<רב טפסר שחר איילון: כבאיות, מנופים, רכבים ייעודיים.

<רב טפסר שחר איילון: כל הנושא הזה עולה ממון רב.

<רב טפסר שחר איילון: לוקח הרבה זמן לבנות כבאית והיא לא מגיעה מהמדף.

<רב טפסר שחר איילון: זה פער שאני רוצה להציג אותו.

<רב טפסר שחר איילון: השקעה בלוחם.

<רב טפסר שחר איילון: עדיין לא ייצבנו את כל מה שקשור למשכורות ולזכויות הכבאים.

<רב טפסר שחר איילון: היום בוועדות נוספות – בוועדת העלייה – נדון איך קולטים עולים חדשים, איך שומרים על בריאותו של הלוחם.

<רב טפסר שחר איילון: נושא בריאותו של הלוחם לא סגור ואנחנו צריכים לטפל בו.

<רב טפסר שחר איילון: יש שם הרבה מאוד פערים.

<רב טפסר שחר איילון: גם נושא השכר של הלוחם עדיין במעבר בין האיגודים לבין המדינה וצריך להשלים את הדברים האלה.

מירי רגב: לא הבנתי מה אתה אומר.

מירי רגב: השכר של הלוחמים.

<רב טפסר שחר איילון: אנחנו עדיין מטפלים כדי שכל המערך הזה של שכר הכבאים יעבור בצורה מסודרת ויושלמו כל הדברים שקשורים במעבר לתשלומים על ידי הממונה על השכר.

<רב טפסר שחר איילון: את זה צריך להשלים.

מירי רגב: יש כבאים שמשתכרים שכר מינימום?

<רב טפסר שחר איילון: לא.

מירי רגב: בצבא יש נגדים שמקבלים שכר מינימום.

<השר לביטחון פנים יצחק אהרונוביץ: גם במשטרה.

מירי רגב: המשטרה מטופלת עכשיו כמו הצבא בעניין השכר, אבל לגבי הכבאים לא ידעתי שיש כאן בעיה של שכר.

<רב טפסר שחר איילון: יש בעיה.

<רב טפסר שחר איילון: אנחנו צריכים לעשות מיפוי מלא של השכר שהיה להם בעבר.

<רב טפסר שחר איילון: המיפוי הזה נעשה בשני מקומות, בשתי תחנות, ועדיין לא נעשה מיפוי בכל הארץ.

<רב טפסר שחר איילון: צריך לסיים את המיפוי ולהרחיב אותו.

יעקב אשר: ההעסקה הקודמת הייתה של הרשויות המקומיות.

<אבי אנקורי: מיפוי השכר בארץ יפתור את כל בעיות השכר.

<אבי אנקורי: אנחנו לא חיים עם שכר מינימום.

<אבי אנקורי: אנחנו חיים טוב.

<אבי אנקורי: הבעיה היא שהמדינה לא יודעת איך לקרוא את התלושים ואת הסמלים.

<אבי אנקורי: בגלל המעבר והבירוקרטיה, אנחנו נפגעים בשכר.

<אבי אנקורי: לא יודעים לקרוא את הסמל, יורד סכום.

מירי רגב: אתמול ישבתי עם סגן ראש אגף התקציבים שאחראי על הפנים ודיברתי אתו על שכר אבל לא דיברתי אתו על הנושא הזה כי לא ידעתי שיש בעיה.

מירי רגב: יפה, נא לרשום לקיים דיון בעניין הזה.

<אבי אנקורי: ברגע שייעשה מיפוי שכר בכבאות, כל בעיות השכר ייפתרו.

<אבי אנקורי: משום מה זה נעצר לפני כמעט שנה.

מירי רגב: זה דבר בו נטפל כמובן יחד עם המשרד שלך.

מירי רגב: אנחנו נזמין פגישה מצומצמת בעניין הזה של מיפוי שכר.

מירי רגב: אמרת עוד משהו לגבי בריאות לוחם.

מירי רגב: שכר, הבנתי, אבל מה עם בריאות לוחם?

<רב טפסר שחר איילון: היום אנחנו יושבים בוועדה כדי לדבר על בריאותו של הלוחם.

<רב טפסר שחר איילון: בכל העולם לוחמי אש, תוחלת החיים שלהם קצרה בעשר שנים בהשוואה לאוכלוסייה.

<רב טפסר שחר איילון: הם נושמים חומרים, ציאנידים, הם נמצאים בסיכונים לפגיעות בגפיים, יש לנו לוחמים שנהרגו וכל הנושא הזה צריך להיות מטופל.

<רב טפסר שחר איילון: יש לנו כאן פער גדול מאוד ואנחנו הולכים להשלים אותו בגיוס של רופא.

<רב טפסר שחר איילון: רב כבר גייסנו.

מירי רגב: כבר הולכים לרבנים?

מירי רגב: קודם כל צריך שאנשים יחיו.

<רב טפסר שחר איילון: הרב מנחם פרל היה הרב של 8200 ועבר אלינו.

<רב טפסר שחר איילון: נאחל לו בהצלחה.

<רב טפסר שחר איילון: אנחנו צריכים להשלים גם את נושא הבריאות.

מירי רגב: בבריאות הלוחמים, מול מי אתם מטפלים?

<רב טפסר שחר איילון: מול ביטוח לאומי, מול כל מה שקשור לסקרים, לבדיקות ולמחקרים.

מירי רגב: מי עושה?

מירי רגב: באיזה משרד?

מירי רגב: ביטוח לאומי, הבנתי, אבל איזה עוד משרד מטפל בבריאותו של הלוחם?

<אבי אנקורי: אף אחד.

<אבי אנקורי: אני היום עברתי למשרד לביטחון פנים.

מירי רגב: מאיפה עברת?

<אבי אנקורי: כבאי, מהאיגודים.

<אבי אנקורי: היום לצורך העניין אני נפצע באירוע כלשהו או שוטר נפצע, הוא רץ למשרד הביטחון ואני רץ לביטוח לאומי.

<אבי אנקורי: אם עברתי למשרד לביטחון פנים, שיכללו גם אותי.

מירי רגב: ברור.

מירי רגב: השוטר לא רץ למשרד הביטחון אלא למשרד לביטחון פנים.

<אבי אנקורי: כן.

מירי רגב: כי אמרת משרד הביטחון אבל התכוונת למשרד לביטחון פנים.

מירי רגב: השוטר נפצע, הוא הולך למשרד לביטחון פנים.

<אבי אנקורי: לא.

<אבי אנקורי: למשרד הביטחון.

<אבי אנקורי: הוא כמו חייל.

<אבי אנקורי: גם אני במשרד לביטחון פנים אבל אני הולך לביטוח לאומי.

<אבי אנקורי: אנחנו גוף ביטחוני, אנחנו עובדים לא פחות קשה, יש לנו פציעות, תאונות ובעיות, אבל בנושאים האלה אנחנו עדיין עם ביטוח לאומי.

מירי רגב: צריך לטפל בזה.

<רב טפסר שחר איילון: הפער הגדול ביותר הוא מניעה, מניעה, מניעה.

<רב טפסר שחר איילון: עם ישראל מאמין בנס.

<רב טפסר שחר איילון: יש לנו פערים מאוד מאוד גדולים במדינת ישראל, בעיקר בבניינים הישנים שנבנו לפני 1980, לפני שנכנסו תקנות בנייה מחמירות, בניינים בהם יש הרבה מאוד סכנות, סכנות של ארונות החשמל, של אותם מסתורי כביסה שמעלים את האש כלפי מעלה, ואני מדבר על שריפות שהיו וסיכנו אנשים.

<רב טפסר שחר איילון: אין להם אמצעי בטיחות באש, אין להם מערכות גנרציה, אין להם מערכות של אל-לחץ, אין להם מערכות שנותנות ספרינקלרים ומערכות של גילוי.

<רב טפסר שחר איילון: אלה בניינים ישנים.

<רב טפסר שחר איילון: יש 350 אלף בניינים כאלה ושם אנחנו הולכים להשקיע.

מירי רגב: שלא נדע מה יהיה שם ברעידת אדמה.

<רב טפסר שחר איילון: יש בעיה של חיזוק המבנים, צורת הבנייה שלהם.

<רב טפסר שחר איילון: זה פער גדול מאוד.

<רב טפסר שחר איילון: אנחנו 2,200 כבאים.

<רב טפסר שחר איילון: אנחנו רואים שמונה מיליון תושבים במדינת ישראל שהם אמורים להיות כבאים יחד אתנו.

<רב טפסר שחר איילון: כל אזרח במדינת ישראל הוא עבורנו שליח כבאי.

יעקב אשר: תמ"א 38 זה כמו היתר חדש כך שהבניין אמור לצאת לא רק מחוזק אלא גם מאובטח.

<רב טפסר שחר איילון: נכון.

<רב טפסר שחר איילון: בתמ"א 38 אנחנו נתנו את התבחינים שלנו, איך בונים בניין בטוח יותר מבחינת כיבוי אש.

<רב טפסר שחר איילון: לכן אנחנו מעודדים תמ"א 38 גם מבחינת רעידת אדמה, חיזוק המבנה, וגם מבחינת בטיחות באש.

<רב טפסר שחר איילון: לכן מבחינתנו אנחנו דוחפים את תמ"א 38.

יעקב אשר: זה כיוון טוב.

<רב טפסר שחר איילון: אבל עדיין, מעבר לתמ"א, במקומות שיש אוכלוסיות חלשות ואין תמריץ לקבלן לבנות בניינים חדשים ולהשקיע בהם, שם יש בעיות ושם אנחנו מוצאים את רוב ההרוגים.

<רב טפסר שחר איילון: השנה איבדנו במדינת ישראל 18 אנשים בשריפות ואני אומר שאלה 18 אנשים יותר מדי.

<רב טפסר שחר איילון: תשעה מתוכם על המזרון, עוד לפני שיצאנו מהתחנה.

<רב טפסר שחר איילון: אני מדבר על מניעה, אני מדבר על תקינה חדשה.

<רב טפסר שחר איילון: אנחנו סימנו לפחות שתי משימות אותן סיימנו.

<רב טפסר שחר איילון: התקינה באוטובוסים, 168 אוטובוסים עלו באש דרכים, וסימנו תקן חדש למערכת כיבוי אש אוטומטית באוטובוס.

<רב טפסר שחר איילון: הדבר השני, המזרונים במדינת ישראל.

<רב טפסר שחר איילון: החל ממאי יהיו מזרונים בטוחים יותר שלא עולים באש, מזרונים עם חומרים בטוחים יותר.

<רב טפסר שחר איילון: זאת תקינה חדשה שעשינו יחד עם מכון התקנים ואנחנו יוצאים לדרך.

<רב טפסר שחר איילון: לכן, בכל מה שקשור לתקינה, להובלה של המניעה, להסברה ולמדיניות, אני חושב שבנושא הזה יש פערים שאנחנו מטפלים בהם והכרזנו על שנת 2014 ושנת 2015 כשנת מניעה, שנה בה אנחנו משקיעים תוספת של עשרות אנשים שהם מהנדסים, אנשים שמכירים את התחום הזה, בעזרת לוחמי אש ותיקים, כדי להכניס את נושא המניעה במדינת ישראל.

<רב טפסר שחר איילון: אם תהיה מניעה, אנחנו נרד.

<רב טפסר שחר איילון: בשנת 2010 איבדנו 35 אנשים, בשנת 2011 איבדנו 32 אנשים, בשנת 2012 איבדנו 23 אנשים ובשנת 2013 איבדנו 18 אנשים.

<רב טפסר שחר איילון: אם נשתפר, גם בזמן התגובה וגם ביכולת המניעה, נגיע לתוצאות כך שנהיה המדינה המובילה בעולם בתחום של נפגעים בשריפות.

<רב טפסר שחר איילון: עד כאן פערים ועכשיו אומר מה כן עשינו.

<רב טפסר שחר איילון: מי שמצא כאן, זה למעשה ארגון חדש שיש לו מטה ארצי, יש לו שבעה מחוזות עם מפקדים ועם מטה, יש לנו 110 תחנות פרוסות בשטח, אנחנו בתהליכים של רכישת ציוד, של ארגון יחידות מתנדבים כפי שאמר השר, כאשר השנה הוקמו 12 יחידות מתנדבים ועוד 24 יחידות מוקמות בשנה הבאה.

<רב טפסר שחר איילון: רכשנו ציוד מיגון חדש ואמצעים חדשים.

<רב טפסר שחר איילון: התחנות החדשות שנחנכות הן תחנות שנקראות סטייט אוף זה ארט, המילה האחרונה בכבאות.

<רב טפסר שחר איילון: יש להן שם את כל מה שקשור לבריאות הכבאי, לנוחיות הכבאי, חדרים עם שירותים צמודים, מערכות של יניקת עשן כאשר עושים הנעת בוקר לרכבים כדי לבדוק שהמנוע בסדר ואז כל העשן יוצא החוצה ולא מתפזר בתוך הסככה ובתוך חדרי הלוחמים.

<רב טפסר שחר איילון: נמצאים במקומות נכונים, בבקעה אל גרביה, על כביש 6 צמוד למחלף, באור עקיבא, באזור התעשייה שם מול הישוב, בעוספייה, במקומות בהם לא היינו בעבר.

<רב טפסר שחר איילון: חומר מעכב בעירה.

<רב טפסר שחר איילון: בזמן השריפה בכרמל היו כאן עשרים טון חומר מעכב בעירה.

<רב טפסר שחר איילון: היום יש לנו כאן

<רב טפסר שחר איילון: מאות טונות של חומר מעכב בעירה, כך שבכל שריפה אנחנו יכולים לספק למטוסים מספיק חומרים כדי לטפל בה.

<רב טפסר שחר איילון: החוק החדש נתן לנו שיניים.

<רב טפסר שחר איילון: הבניין הזה נתן לכבאים שיניים.

<רב טפסר שחר איילון: למפקד מחוז בכבאות, מפקדים שיושבים כאן יכולים לסגור מקום - וכבר עשו את השימוש בכלי הזה – בו אין אמצעים כפי שדרשנו.

<רב טפסר שחר איילון: נסגרו בתי מלון, נסגרו מקומות שאנשים לא האמינו שנסגור את המקומות האלה.

<רב טפסר שחר איילון: אני אומר שברוב המקרים, עצם האיום ועצם השימוע וזימון השימוע גרם לכך.

<רב טפסר שחר איילון: אנחנו ממשיכים בתקינה וממשיכים בחקיקה ומחתימים את השרים, גם את השר לביטחון פנים, על תקנות נוספות שקשורות למניעה ולבטיחות אש.

<רב טפסר שחר איילון: האנשים שנמצאים כאן הם בעצם כל אותה היסטוריה של איגודי ערים, של ההנהלות, של העיריות וצריך להגיד להם תודה על שישים שנות כבאות בהן הייתה מצוקה של כסף ותקציבים.

<רב טפסר שחר איילון: צריך להגיד טובה לאנשים שהיו בהנהלות, שהיו יושבי ראש האיגודים ולהגיד להם תודה גדולה.

<רב טפסר שחר איילון: הם הקימו את המערך.

<רב טפסר שחר איילון: בשנתיים-שלוש האחרונות לקחנו את המקל ואנחנו הולכים לכיוונים שהם כיוונים טובים יותר ובטוחים יותר.

<רב טפסר שחר איילון: אנחנו לא 2,200 כבאים.

<רב טפסר שחר איילון: עם ישראל כולו - אנחנו רואים את הילדים בגן הילדים ויש לנו פרויקט כבאי בגן עד למעשה גיל הזהב – כל אחד ואחד כבאי.

<רב טפסר שחר איילון: לקחנו את הכבאים הכתומים, אותם מילואימניקים של העורף, ואת כולם העברנו אלינו, 1,200 אנשים.

<רב טפסר שחר איילון: הם עושים את המילואים אצלנו בתחנות והציוד שלהם אצלנו בתחנות.

<רב טפסר שחר איילון: ביום פקודה, בצו של אלוף פיקוד העורף, הגיוס שלהם ישירות לתחנות הכיבוי.

<רב טפסר שחר איילון: לכן אנחנו בעצם מכפילים בזמן חירום את מספר לוחמי האש.

<רב טפסר שחר איילון: עשינו בזה שימוש בעמוד ענן אז גייסנו שלושים אנשים.

<רב טפסר שחר איילון: זה עובד.

<רב טפסר שחר איילון: לוקח זמן, אנחנו מתרגלים אבל בגדול אנחנו בדרך הנכונה למרות שיש עוד המון מה לעשות.

<רב טפסר שחר איילון: צריך להגיד תודה לאנשים שנמצאים כאן.

מירי רגב: אנחנו נשמע גם אותם ומן הסתם אתה תצטרך לענות על שאלות.

מירי רגב: תודה רבה לך.

מירי רגב: אני מודה לך על כך שלפני שאמרת מה טוב, הצגת את הפערים.

מירי רגב: רשמתי לפני שבעה פערים אותם נסכם אחר כך ונראה מי יוביל אותם.

מירי רגב: אני רוצה לתת את זכות הדיבור לחבר הכנסת דב חנין ולאחר מכן ליעקב אשר.

מירי רגב: אני מבקשת לאחר מכן לשמוע את מפקדי המחוזות שנמצאים כאן אבל מאחר שאני לא מכירה אתכם בשמות, אני אצביע עליכם וכל אחד יצטרך להתייחס ולומר את שמו.

דב חנין: תודה רבה גברתי יושבת הראש.

דב חנין: אדוני השר, ידידיי חברי הכנסת, מכובדיי.

דב חנין: בדרך כלל הביטוי הזה מכובדיי הוא ביטוי של נימוס, אבל במקרה הזה אני חושב שכולנו מאוד מתכוונים לו.

דב חנין: אנחנו מאוד מכבדים אתכם, מעריכים אתכם, מודים לכם ובמובנים רבים מאוד תלויים בכם.

דב חנין: אנחנו אומרים את זה באמת במלוא כובד הביטוי, האמירה וההוקרה.

דב חנין: אני רוצה להתייחס בקצרה לסוגיות שנמצאות בפנינו היום ולדבר בשני מישורים.

דב חנין: מישור אחד הוא המישור של המערכת.

דב חנין: הכלים של המערכת.

דב חנין: אני מודה לך אדוני על כך שאתה באמת פתחת בפערים.

דב חנין: אכן נעשית עבודה גדולה ונמצאת בפנינו החוברת עם פירוט הדברים שנעשים.

דב חנין: אדוני השר, אנחנו גם מעריכים את העובדה שאתה נותן לנושא הזה עדיפות מאוד גבוהה אבל ישנם פערים.

דב חנין: הפערים מטרידים והפערים הם לא רק עליכם, ואולי בעיקר לא עליכם, למלא אותם כי הם קשורים בעוד אמצעים, בעוד יכולות ובעוד תקציבים שצריכים להינתן.

דב חנין: כשאנחנו מדברים על המערכת, אנחנו מדברים על הכלים, אנחנו מדברים על היכולות, אנחנו מדברים על ההתארגנות ומבחינת ההתארגנות אנחנו חושבים שנעשית עבודה גדולה.

דב חנין: אני חושב שהמהלך שנעשה של המעבר למערך כבאות ארצי, הוא מהלך מתחייב ונכון.

דב חנין: אני רוצה להביע הערכה מאוד גדולה לחברי חבר הכנסת אזולאי שעוד לפני השריפה בכרמל ועוד כאשר הנושא הזה לא היה בכותרות הוביל, לחץ, נלחם, השתדל ובאמת עשה כאן עבודה מאוד גדולה ואני חושב שאתה יכול לראות פירות בעמלך בפעילות שנעשית מאז.

דב חנין: אדוני, אני גם מציין מאוד בברכה את האמירה שלך שהיערכות נכונה של מערכת הכבאות תלויה לא רק באנשים שנמצאים כאן, והם כמובן העיקר ואני מיד אומר עליהם כמה מלים, אלא גם ביכולת שלנו לגייס את הציבור.

דב חנין: לגייס את הציבור, לחנך את הציבור, ליצור יכולות להפעיל את הציבור ובציבור יש נכונות אבל כדי שהנכונות הזאת תוכל להיתרגם למשהו מעשי, אנחנו – ואולי זה תפקידכם – צריכים לתת את הכלים גם של הידע איך וגם את צורת ההתארגנות ברגעים הנכונים כדי לעשות את מה שצריך לעשות.

דב חנין: התייחסתם נכון, ונכון שעשיתם את זה, לשירותי הכבאות וההצלה במובן הרחב והמודרני של התפקיד שלהם שהוא לא רק מאבק בשריפות – כמובן מאבק בשריפות אבל לא רק מאבק בשריפות – אלא התמודדות עם מגוון של אסונות, בחלקם אסונות טבע, בחלקם אסונות שאדם אחראי להם, אבל התפקיד הזה הוא תפקיד גדול ומורכב ואנחנו לא נמצאים בו במצב טוב.

דב חנין: אתם דיברתם על הבניינים הישנים, על הצורך להתאים בניינים ישנים לרעידות אדמה, כאשר מהלך מאוד מרכזי שהמדינה מעורבת בו הוא המהלך של תמ"א 38 שיש לו גם חסרונות אבל זה כרגע המהלך שאמור להתבצע והוא לא כל כך מתבצע.

דב חנין: לפני כמה ימים קראתי בצער גדול מאמר מאוד ארוך ומפורט של ראש עיריית תל אביב-יפו בו הוא מסביר שלדעתו זה רעיון גרוע.

דב חנין: יש לו גם ביקורת נכונה שם.

דב חנין: הוא חושב שהמדינה צריכה יותר להתגייס, ואני בעד שהמדינה תתגייס יותר, אבל כל עוד המדינה לא מתגייסת, צריך את תמ"א 38 לקדם ולקדם אותו במלוא המרץ כי אם לא נקדם את זה, הרבה מאוד אנשים יישארו ללא פתרונות.

דב חנין: אני מנצל את ההזדמנות כדי להציע לקיים דיון בעקבות אותו מאמר על מה עושים ולא עושים בענייני תמ"א 38.

דב חנין: במרכז כל העניין אתם נמצאים.

דב חנין: בסופו של דבר, כל הדבר הזה – מערכת, כלים ויכולות – הכול תלוי בכם, באנשים, בכוח האדם המקצועי המסור והאמיץ שהתגייס והתנדב לשירות הזה ועושה בו את העבודה.

דב חנין: אנחנו כולנו תלויים בכם.

דב חנין: כאן כל השאלות שהועלו הן שאלות שנצטרך לבצע אחריהן מעקב, גם שאלות של הכשרה, גם שאלות של בריאות והגנה ספציפית עליכם, גם הנושא של תנאי העבודה שלכם, גם הנושא של המעמד שלכם.

דב חנין: כל אלה הם נושאים שניבחן כשניתן להם מענה לאורך השנים.

דב חנין: בעקבות יוזמה של יושבת ראש ועדת הפנים והגנת הסביבה ובעקבות הסופה שהייתה, הוקמה שורה ארוכה של צוותי משנה יחד עם ועדת המשנה לטיפול בעורף של ועדת החוץ והביטחון ואני מעורב באחד מצוותי המשנה האלה ואנחנו כבר התחלנו לעשות את העבודה.

דב חנין: אני רוצה, אדוני השר, לברך אותך על האמירה שלך או המהלך שאתה מקדם של מרכז חירום אחד כי אחד הדברים הראשונים שאנחנו כבר הבנו בעבודה הזאת הוא שאם מדינת ישראל לא תדע לסמן לעצמה את המצבים בהם אנחנו עוברים מהשגרה למצב של חירום ושבהם הרשות המקומית לא מסוגלת לתת מענה אלא צריך להיות מענה ארצי מתכלל של המערכת המדינתית, אנחנו נהיה בבעיה מאוד מאוד קשה.

דב חנין: אדוני נציב שירות הכבאות.

דב חנין: אני רוצה לסיים באמירה שאתה אמרת וכמובן כאיש מקצוע וכאיש המערכת המקצועית אתה יכול לומר אותה רק ברמה המקצועית והעניינית, אבל אני רוצה לתרגם אותה לאמירה ציבורית.

דב חנין: כשאתה אומר, ובצדק, ששירותי הכבאות של מדינת ישראל קטנים על האתגרים, עבורנו זה פעמון אזעקה שאנחנו צריכים לצלצל בו בכל העוצמה, לפני חס וחלילה האסון הבא.

דב חנין: זה אתגר שמונח גם לפתחך, אדוני השר.

<השר לביטחון פנים יצחק אהרונוביץ: חבר הכנסת חנין, רק להשלים את המשפט.

<השר לביטחון פנים יצחק אהרונוביץ: אתה לקחת קטע של משפט אבל אני אשלים אותו, ברשותך.

<השר לביטחון פנים יצחק אהרונוביץ: המערך שקיבלנו אותו למשרד לביטחון הפנים היה בפערים הרבה יותר גדולים מאשר הנציב ציין.

<השר לביטחון פנים יצחק אהרונוביץ: יש כאן תכנית חומש של חמש-שש שנים ואומרים בכל שנה כמה תחנות, כמה רכבים, כמה אנשים וכולי.

<השר לביטחון פנים יצחק אהרונוביץ: כשנגמור את החמש-שש שנים, עדיין יהיה פער.

<השר לביטחון פנים יצחק אהרונוביץ: זה לא הפער עליו אנחנו מדברים היום, אבל כל שנה אנחנו רואים שסוגרים את הפער.

<השר לביטחון פנים יצחק אהרונוביץ: כשניפגש בעוד ארבע שנים, כשתסתיים התכנית, יהיה פער אבל לא נהיה היכן שהיינו לפני שנה ושנתיים.

<השר לביטחון פנים יצחק אהרונוביץ: כלומר, האתגר שלנו הוא להמשיך ולסגור את הפער כמו שנעשה בכל מדינה מתוקנת כך שנהיה מדינה שנותנת את המענה המבצעי בזמן תגובה ובאמצעים כמו בכל מדינה.

<השר לביטחון פנים יצחק אהרונוביץ: זה לא מה שקיבלנו ואנחנו נמצאים בכיוון הנכון.

דב חנין: אני בהחלט מעריך את זה אדוני השר ואני בהחלט מברך על כך שיש תכנית כדי לסגור את הפער, אבל כשאנחנו מדברים על אסונות ועל מצבי חירום בהיבט הזה שהוא לא היבט של השגרה, שבו באמת צריך לסגור פערים, זה עניין של תכנית ונדמה לי שגם אתם במשרד וגם בכבאות וההצלה צריכים לבצע איזשהו סוג של תעדוף כדי שתהיה לנו היערכות מתאימה למצבים שאנחנו מקווים שלא יתרחשו ואז כולנו ניפגש בעוד ארבע שנים, או מי שיהיה כאן בכנסת ייפגש בעוד ארבע שנים, ונשמע על סיום הפערים.

דב חנין: אנחנו צריכים להבין שעלולים לקרות מצבים שמדינת ישראל חייבת להיערך אליהם בצורה הרבה יותר טובה ממה שאנחנו מסוגלים להיערך כרגע וזה מחייב גם תעדוף פנימי וגם היערכות אחרת למצבי החירום האלה.

דב חנין: תודה רבה.

דב חנין: אני מתנצל שלא אוכל להישאר בדיון עד סופו כי יש לי דיון אחר.

מירי רגב: אני כבר מודיעה לך שתהיה חלק מוועדת המשנה שאני מקימה בראשותו של דוד אזולאי.

דב חנין: תודה רבה.

מירי רגב: יפה, אני מבקשת שהיועץ המשפטי יאשר לי באופן חריג למנות ממלא מקום של חבר בוועדה, את יעקב אני מאוד רוצה שהוא יהיה חלק מהוועדה הזאת.

מירי רגב: לגבי הסופה, לא אישרו לי למנות אותו כחבר ועדת משנה כי הוא לא חבר קבוע בוועדה אלא ממלא מקום.

מירי רגב: לכן הכנסתי את אייכלר.

מירי רגב: אני רוצה לפתור את הבעיה הזאת כי חשוב לי שהוא יהיה בוועדת משנה שתציג משהו ראשוני, בעיקר את נושא השכר, כבר בחודש מרץ לפני שאנחנו יוצאים לפגרה.

<שמעון בן-נר: אני סגן נציב כבאות והצלה.

מירי רגב: תגיד מה אתה חושב באופן אמיתי על הרפורמה.

מירי רגב: תגיד את הדברים כאילו השר והנציב לא נמצאים כאן.

<שמעון בן-נר: הרפורמה מצוינת.

<שמעון בן-נר: יש דבר אחד שהבית הזה יכול לעזור לנו בצורה בלתי רגילה, וני מיד אומר אותו.

<שמעון בן-נר: אמרו השר והנציב ששם המשחק הוא קיצור זמן תגובה.

<שמעון בן-נר: בניית תחנות חדשות.

<שמעון בן-נר: בעיני לא יעלה על הדעת שמקימים ישוב חדש או שכונה חדשה ובמסגרת התכניות המקוריות – כמו שמתכננים בית ספר, גן ילדים, מקווה, בית כנסת – צריך לתכנן תחנת כיבוי.

מירי רגב: אתה לא מצפה שבכל שכונה תהיה תחנת כיבוי אש.

<שמעון בן-נר: לא בכל שכונה.

<שמעון בן-נר: העיר מודיעין, עד היום אין בה תחנה.

מירי רגב: עיר זה משהו אחר.

מירי רגב: נכון.

<שמעון בן-נר: הקימו עיר חדשה, בתכניות המקוריות לא הקימו לא תחנת משטרה ולא תחנת כיבוי אש.

מירי רגב: כל העניין הזה הוא תחת ועדות מחוזיות שנמצאות אצלנו.

<שמעון בן-נר: יש את ועדת תכנון ובנייה ארצית.

מירי רגב: אנחנו יכולים לחייב אותה ברפורמה שאנחנו עושים.

<שמעון בן-נר: זה בדיוק מה שאני מבקש ממך.

מירי רגב: למה אתם לא ברפורמה לדוגמא?

מירי רגב: למה אתם לא באים ומציעים?

מירי רגב: עכשיו אנחנו מאתרים את הרפורמה הגדולה ביותר בתכנון ובנייה.

מירי רגב: זה הזמן.

<שמעון בן-נר: זה משרד הפנים ולא המשרד לביטחון פנים.

<השר לביטחון פנים יצחק אהרונוביץ: המנכ"ל צריך לרכז את זה.

<השר לביטחון פנים יצחק אהרונוביץ: נמצא כאן המנכ"ל.

<השר לביטחון פנים יצחק אהרונוביץ: אתה צודק במאה אחוזים.

<השר לביטחון פנים יצחק אהרונוביץ: זה בתוך הרפורמה הזאת.

מירי רגב: משרד הפנים כפוף לוועדה שלנו.

<שמעון בן-נר: לכן אני מבקש.

מירי רגב: היום יש לנו דיון עם בינת שוורץ.

<השר לביטחון פנים יצחק אהרונוביץ: נמצא כאן גם היועץ המשפטי.

מירי רגב: שלום לכבוד היועץ המשפטי.

מירי רגב: היום מתקיים הדיון החשוב ביותר, העברת הסמכויות לוועדות המקומיות מהוועדות המחוזיות.

מירי רגב: זאת אחת ההערות החשובות ביותר ששמעתי כאן ואכן נעשה זאת.

<שמעון בן-נר: גם בערים ראשיות, כי אנחנו מדברים על פריפריה וזה נכון, אותנו מפחידים מאוד בניינים רבי קומות.

<שמעון בן-נר: היום בונים מיני מנהטן באזור הבורסה ברמת גן, אזור תל אביב, ואלה המקומות הכי יקרים במדינת ישראל ודווקא שם אנחנו לא מקבלים מקומות לבנות תחנות כיבוי.

מירי רגב: אתה רוצה בסמוך לבניין?

<שמעון בן-נר: כמו בניו יורק, שם באיזה בניין בונים כמה תאים.

<שמעון בן-נר: יש לנו פגישה עם ראש עיריית רמת גן ואולי נצליח לקבל כמה תאים באזור הבורסה וזה יספיק לנו לתת מענה ראשוני עד שנתגבר את הכוח.

מירי רגב: אני רוצה אופנועים.

יעקב אשר: על איזה גודל תחנה אתה מדבר במקום כזה?

<שמעון בן-נר: מאתיים מטרים מתחת לבניין.

<שמעון בן-נר: אלה תאים.

מירי רגב: אתם יכולים להגיש לנו לוועדת המשנה מיפוי של הבניינים רבי הקומות שיש לנו במדינה, היכן אנחנו צריכים תאים ואיזה גודל התאים?

<שמעון בן-נר: כן.

מירי רגב: תכין את זה.

מירי רגב: גם לכם יהיו שיעורי בין ולא רק לנו.

<שמעון בן-נר: האמת היא שהכל בסדר.

<שמעון בן-נר: אם תהיה לנו חשבות עצמאית, היינו עוד יותר בסדר.

מירי רגב: למי יש חשבות עצמאית?

<שמעון בן-נר: חשב בתוך המשרד שלנו.

מירי רגב: חשב מלווה.

<שמעון בן-נר: לא חשב מלווה.

מירי רגב: בכוונה אמרתי.

מירי רגב: תתעוררו.

<שמעון בן-נר: היום הבירוקרטיה קצת הורגת אותנו והיא מתישה.

<שמעון בן-נר: לוקח הרבה זמן.

<שמעון בן-נר: אנחנו חדורי אמונה אפשר לעשות ואפשר לעשות יותר ומהר כי צריך את זה.

<השר לביטחון פנים יצחק אהרונוביץ: הם מקבלים שירותים מהמשרד.

<השר לביטחון פנים יצחק אהרונוביץ: לא תקין.

<השר לביטחון פנים יצחק אהרונוביץ: אני ביקשתי כבר לפני חצי שנה שיהיו להם חשבים אצלם שייתנו להם את הפתרונות ועד היום זה לא בוצע.

<השר לביטחון פנים יצחק אהרונוביץ: זה לא תקין.

<קריאה: תלויים בחסדי האוצר.

<השר לביטחון פנים יצחק אהרונוביץ: וזה לא תקין.

<השר לביטחון פנים יצחק אהרונוביץ: אני אומר שצריכים להיות להם החשבים שלהם.

מירי רגב: למשטרה יש?

<השר לביטחון פנים יצחק אהרונוביץ: בוודאי שיש.

מירי רגב: לשירות בתי הסוהר יש?

<השר לביטחון פנים יצחק אהרונוביץ: בוודאי שיש.

מירי רגב: רק להם אין.

<השר לביטחון פנים יצחק אהרונוביץ: צריך להיות להם.

מירי רגב: רשמתי.

<שמעון בן-נר: אני מסתפק בזה.

<שמעון בן-נר: תודה.

<משה סויסה: מפקד מחוז דרום.

מירי רגב: ספר אתה כמפקד בשטח.

מירי רגב: אתה אחד שנמצא בקשר עם השטח כל הזמן ורואה את הרפורמה.

מירי רגב: מה אתה חושב?

מירי רגב: מה אתה מרגיש שחסר לך?

מירי רגב: מה אתה חושב שנכון לעשות?

מירי רגב: מה צריך לשפר?

<משה סויסה: אם אני מסתכל על מה שהיה פעם, היה לנו קשה.

מירי רגב: מה זה המחוז הדרומי?

<משה סויסה: המחוז הדרומי הוא מאשדוד עד אילת, כמו המחוזות של המשטרה.

<משה סויסה: הכבאות הקודמת הייתה מחולקת לאיגודים ולא היה את כל הנושא של מתן סיוע אחד לשני, או לצאת לאירועים כאשר תחנה הייתה קרובה לשטח והשטח היה שייך לה למרות שאני הייתי יותר קרוב.

<משה סויסה: זה נגמר.

<משה סויסה: היום אנחנו במצב שונה לגמרי.

<משה סויסה: בסיור שלך היית בתחנה באשדוד.

<משה סויסה: אם ניקח את אשדוד היא הפכה להיות תחנה עצמאית, אשקלון תחנה עצמאית, ואלה דברים שלא היו קודם לכן.

<משה סויסה: פעם שדרות הייתה שייכת לאשקלון ונתיבות הייתה שייכת לבאר שבע, אבל היום זה נגמר.

<משה סויסה: היום אנחנו עובדים בצורה של מחוז ואנחנו נותנים סיוע אחד לשני כאשר גם אני דוגל בזה וגם השיטה שלנו היא לרכז מיד את כמות הכוחות הגדולה ביותר על מנת לכבות את השריפה.

<משה סויסה: זה מה שנותן לנו יתרון.

<משה סויסה: אני יכול לתת לך דוגמה מהשבת האחרונה.

<משה סויסה: בשבת האחרונה היה חשד לאסון באילת בגלל נזקי מזג האוויר.

<משה סויסה: לא היה דבר כזה בכבאות שחמישים כבאים יורדים לאילת ומחכים לסופה.

<משה סויסה: אלה דברים שלא היו קודם לכן.

<משה סויסה: פעם היינו צריכים לבקש טובה מראש העיר שייתן לי צוות לסייע אבל היום זה לא כך.

<משה סויסה: היום יש לי את המחוז שלי ואני פועל על פי האירועים.

מירי רגב: מי מהאיגוד לשעבר כאן?

<משה סויסה: כולנו.

מירי רגב: מי חושב אחרת?

<משה סויסה: אף אחד לא יאמר משהו אחר כי עוד זוכרים את האירועים.

<משה סויסה: פעם כדי לתת סיוע אחד לשני, היינו צריכים אישורים.

מירי רגב: היום אתם בעצם גוף עצמאי מציל חיים וברגע שיש משהו, אתה יכול לנייד בתוך המחוז שלך.

<משה סויסה: נכון.

מירי רגב: כמובן גם בין המחוזות, מתי שאתה רוצה ולאן שאתה רוצה.

<משה סויסה: נכון.

<משה סויסה: דיברת כאן על בינוי תחנות.

<משה סויסה: קחי לדוגמה את כביש 90.

<משה סויסה: כביש 90, כביש אילת עד מפעלי ים המלח.

<משה סויסה: היום התשובה שלנו, כאשר אני מסתכל היכן דרגות הסיכון, אנחנו הולכים לפתוח תחנות.

<משה סויסה: ביטבתה יש כבר תחנה והולכים לפתוח בתחנת ספיר, הולכים לפתוח בתחנת יעל על בסיס מתנדבים.

<משה סויסה: זה 170 קילומטרים בהם לא הייתה תחנת כיבוי אחת.

<משה סויסה: את לוקחת את הר חריף בצפון, כביש 12, אלה מקומות שקודם לא הייתה בהם תחנה ואף אחד לא נתן את הדעת עליהם.

מירי רגב: גם לא הייתה תחנה וגם עד שהרכב היה מגיע, השריפה הייתה משתוללת.

<משה סויסה: נכון.

<קריאה: הכבאים היו מגיעים לפני הרכב.

<משה סויסה: התפיסה היום היא שונה לגמרי.

<משה סויסה: כמו שאמר השר, לצמצם זמן ומרחק זה בעצם התפקיד שלנו ומתן פתרונות מהירים לכל תושב במדינה ובטח כל אחד במחוז שלו עושה את העבודה ומכינים אותה בצורה הטובה ביותר.

מירי רגב: אני רוצה לשמוע מישהו מהצעירים.

<השר לביטחון פנים יצחק אהרונוביץ: יש כאן מישהו מהקורס האחרון?

<השר לביטחון פנים יצחק אהרונוביץ: יש שם שתי לוחמות אש.

מירי רגב: בואי תצטרפי אלינו.

מירי רגב: כמה זמן את בכב"ה?

<קריאה: סיימתי את הקורס.

<קריאה: אתמול היה לנו טקס הסיום.

מירי רגב: היה מרגשד?

<קריאה: מאוד.

מירי רגב: כמה סיימתם אתמול?

<קריאה: 61.

<קריאה: היו שני קורסים.

<קריאה: בקורס שלי היו 61.

מירי רגב: כמה בנות היו בקורס?

<קריאה: שתיים.

<קריאה: אני ועוד אחת.

מירי רגב: הסגן, מה קורה בקורסים?

<שמעון בן-נר: לכולם יש הזדמנות שווה.

מירי רגב: אז איך יש רק שתיים?

מירי רגב: אנחנו לא עד כדי כך גרועות.

מירי רגב: לפחות חמישים אחוזים צריכות להיות שם.

<שמעון בן-נר: כנראה רק מיוחדות מגיעות אלינו.

מירי רגב: לא חמישים אחוזים, אבל יותר משתיים צריכות להיות.

<שמעון בן-נר: תעודדי אותן.

<שמעון בן-נר: אנחנו מעודדים.

מירי רגב: את רצית להגיע לקורס?

<קריאה: מאוד.

מירי רגב: נעשה הצעת חוק.

מירי רגב: כמו שחייבתי שתהיה אלופה בצה"ל, חמישים אחוזים לוחמות אש.

<השר לביטחון פנים יצחק אהרונוביץ: הן מכירות את המדיניות שלי, שיהיו יותר לוחמות.

<השר לביטחון פנים יצחק אהרונוביץ: הם עושים מאמצים.

<השר לביטחון פנים יצחק אהרונוביץ: שחר מכיר את זה.

מירי רגב: בקורס הבא צריכות להיות יותר בנות.

מירי רגב: אני בטוחה שהן איכותיות, לא יותר מהגברים בטוח כי אין כמו גברים, אתם קודם כל בראש, אבל כמעט כמוהם.

מירי רגב: כמעט משתוות.

מירי רגב: הקורס הוא קורס קשה ברמה הפיזית?

<קריאה: ברור.

<קריאה: הרבה עבודה בשטח.

<קריאה: להרים דברים כבדים.

<קריאה: כן.

<קריאה: פיזי מאוד.

מירי רגב: תמיד רצית להיות בכבאות?

מירי רגב: זה היה משהו שהוא היה החלום שלך או שזה במקרה?

<קריאה: האמת היא שרציתי להתגייס בהתחלה למשטרה, אחר כך אמרתי אולי שירות בתי הסוהר, אבל לקחתי את כל התכונות שלי ומצאתי את הבית הזה.

מירי רגב: יפה.

מירי רגב: קודם כל, שיהיה לך בהצלחה.

<קריאה: תודה רבה.

מירי רגב: אני מקווה שנראה יותר ויותר נשים לוחמות אש וגם נשים מפקדות בתוך המערך הזה.

<קריאה: השמים הם הגבול.

מירי רגב: בהצלחה.

מירי רגב: חבר הכנסת יעקב אשר.

יעקב אשר: חבל שהיושבת ראש היא לא לוחמת אש.

מירי רגב: תאמין לי, אלף כבאים לא יכבו אותי.

יעקב אשר: אפילו לא מטוס.

יעקב אשר: מכובדי כבוד השר, אני חושב שמה שמגיע לידיים שלו, הוא לוקח את זה ברצינות, רץ עם זה קדימה ומביא תוצאות.

יעקב אשר: מבחן התוצאה הוא הדבר החשוב ביותר.

יעקב אשר: ידידי ומכובדי מפקד המחוז שלי בזמנו שחר איילון, ששיתוף הפעולה שלנו גם בעבר היה מוצלח ואני חושב שהוא באמת עשה מהלך גדול.

יעקב אשר: אני צריך גם להזכיר את סגנו שמעון בן-נר שהיה מפקד תחנת בני-ברק ועשה מהפכה גדולה יחד עם העירייה והלך יד ביד.

יעקב אשר: ידענו לריב, יצאה הרבה אש אבל בסופו של דבר גם יצאו הרבה דברים טובים.

יעקב אשר: עד כאן החלק הנוסטלגי.

יעקב אשר: אני חושב שגם שחר זוכר וגם אחרים שעת הייתי ראש עיר, למרות שלא כל ראשי הערים תמכו במהלך הזה, אני הייתי מאלה שדחפו, הסכימו וחשבו שזה נכון כי בעצם מה שתיאר קודם מפקד מחוז הדרום, בעירייה לכל אחד יש את האגף שלו ובוודאי שכשזה מגיע לכך שיש איגודים וכל איגוד גם מורכב מכמה רשויות עם ענייני כוח, ואם הייתה שריפה או משהו שהגבול המוניציפאלי כבר לא קשור לאיגוד הזה, אתה צריך עשרה אישורים, גם של ראש האיגוד שידבר עם ראש העיר ושלא יקבל על הראש מהגזבר של עיר אחרת שיגיד לו אחר כך שהוא רוצה להתחשבן אתו על הדלק שעלה הכיבוי.

יעקב אשר: לכן איגום המשאבים הזה והפיכת היחידה ליחידה מבצעית עם ראייה כוללת, זה דבר נכון, דבר משובח ודבר מצוין.

יעקב אשר: יש דברים בדרך והעלו את זה קודם שקרו בגלל השינויים הללו - גם השינויים המנגנוניים, כוח האדם, הנושא של שכר, הנושא של התנאים הקודמים כמו פנסיות, עברו כאן מתהליך אחד לתהליך שני, מאורגן אחד לאורגן שני – צריך להסדיר את זה.

יעקב אשר: אני בטוח שאחת מוועדות המשנה תטפל בזה וזה בסדר.

יעקב אשר: חבל שהיה צריך לקרות אסון כדי להתעורר ולעשות את הדבר הזה אבל טוב שהוא נעשה היום כדי שחלילה לא יקרו אסונות נוספים.

יעקב אשר: אני רוצה גם לשבח את ידידי דוד אזולאי שגם כיושב ראש ועדת פנים וגם כחבר פעיל בוועדה מביא חוקים בנושא הזה וחי וערני מאוד בנושא.

יעקב אשר: הנושא הזה של פיזור הכוח הוא דבר חשוב מאוד.

יעקב אשר: בנושא הזה של צופי אש, ושוב אני לוקח את בני ברק כדוגמה, עשינו קורסים של צופי אש לנערים ואני חושב שזה הצליח מאוד.

יעקב אשר: הנושא הזה של ארגוני מתנדבים, כמו שיש במד"א, כמו שיש ארגוני הצלה כמו זק"א, אלה ארגונים שבסופו של יום מכפילים כוח וצריך להיות איזשהו מסר אחיד ביניהם.

יעקב אשר: הדברים האלה בעצם מפזרים את ההצלה קרוב להתרחשות האירוע ואנחנו יודעים טוב מאוד שכאשר מגיע איש מקצוע שהוא לא כבאי ולא עבר את קורס לוחמי האש אלא קיבל הדרכה מסוימת והוא יודע איך פותחים מטף, זה עוזר.

יעקב אשר: כמה פעמים היו מקרים שדיירים לא ידעו לפתוח את המטף ובכלל עשר הדקות האלה, ארון החשמל נשרף והאש פרצה לחדרי המדרגות.

יעקב אשר: אחד שעובר הכשרה כזאת, הוא מתנדב, הוא יודע דברים בסיסיים ותוך דקה הוא נמצא במקום כי פיזור האוכלוסייה הוא גדול מאוד.

יעקב אשר: דיברו על תחנות ברחבי הארץ וזה דבר חשוב.

יעקב אשר: גם אני רשמתי לעצמי את המבנים הגבוהים.

יעקב אשר: היום מדינת ישראל, במיוחד באזורי הביקוש, הולכת על ציפוף אוכלוסין במגדלים.

יעקב אשר: רמת גן בונה מגדלים גדולים, גם מגדלי מגורים שם האסונות יכולים להיות גדולים יותר.

יעקב אשר: צריך הרבה מאוד דגש על מכשור וכלים במקומות האלה ואכן זה רעיון מצוין שבאותם מקומות כמו הבורסה, כמו מתחם ה-בי.

יעקב אשר: בי.סי.

יעקב אשר: בני ברק, כמו מתחמים בפתח תקווה ובמקומות נוספים, צריכה להיות תחנה קרובה, מיני תחנה, משהו ראשוני.

מירי רגב: הוא קרא לזה תא.

יעקב אשר: תא.

יעקב אשר: זה נשמע בסדר.

מירי רגב: תא לא מפחיד את האוצר.

מירי רגב: תא זה משהו רך שאפשר להעביר אותו.

יעקב אשר: אני רוצה עוד דבר אחד להוסיף ובזה לסיים את דבריי.

יעקב אשר: צריך לקחת בחשבון דבר אחד.

יעקב אשר: יש פערים אדירים במבנים, במיוחד במבני חינוך ישנים שעומדים שנים רבות וגם מבנים של המגזר העסקי.

יעקב אשר: מדינת ישראל הרבה מאוד שנים נתנה לבנות בתקנים מסוימים שהיום הם רחוקים מהמציאות שצריך וחייבים להיכנס, ואכן נכנסים, לשיפור הדברים הללו אבל צריך להבין שיש גם קונפליקט בעניין.

יעקב אשר: הרי לא נשבית בתי ספר ואי אפשר לאבזר את כולם במכה אחת.

יעקב אשר: צריך לעבור תהליך בו צריכה להיות נחישות והתמדה בעניין הזה וגם תקציבים במה שקשור למבני ציבור אבל גם גמישות ולאט לאט להתאים את המבנים הללו, מבנים ישנים של מדינת ישראל ואלה גם מבנים במגזר העסקי.

יעקב אשר: תחשבו שאדם שיש לו עסק עשרים-שלושים שנים ועכשיו נפלה עליו הוצאה כספית אדירה שהוא צריך לעשות אותה וצריך לעמוד על כך שהוא יעשה אותה, אבל חייבים לתת לעשות בדרך הנכונה כדי שהוא לא יפשוט רגל ויסגור מפעל כי הוא לא מסוגל לאבטח אותו.

יעקב אשר: נאמר קודם שצריך להושיב יחד את מד"א, כב"ה והמשטרה.

יעקב אשר: אגב, בעיריית בני ברק ניסינו והמלצנו שהמוקד העירוני גם יהיה שם באותו מתחם.

יעקב אשר: גם המוקד העירוני שמקבל את כל התלונות והבעיות וגם שירותי החירום של העירייה עובדים עם פיקוד העורף, שגם הם יהיו באותו מקום.

יעקב אשר: יוצא שבזמן חירום כולם יהיו במתחם אחד, ישדרו במתחם אחד, יצאו ממקום אחד.

יעקב אשר: באמצעות

יעקב אשר: כם אני רוצה להודות לכל הלוחמים והלוחמות, אנשי האש ואנשי האדמיניסטרציה.

יעקב אשר: אתם עושים עבודת קודש.

יעקב אשר: אנחנו נעזור לכם בהמשך ובעזרת השם שלא נצטרך חלילה את הרב אלא רק לשמחות של העובדים, לדברים טובים ולא לדברים אחרים.

מירי רגב: תודה לך.

מירי רגב: אתה מן הסתם תהיה גם בצוות הזה.

מירי רגב: אני רוצה לשמוע מישהו מצופי האש, מהמתנדבים שנמצאים כאן.

<ירדן קליימן: אני דור שני במערך הכבאות.

<ירדן קליימן: אני צופה אש בתחנה אזורית נתניה, מחוז מרכז.

<ירדן קליימן: אבא שלי קצין כיבוי בתחנה.

מירי רגב: מן הסתם הגעת לזה בגלל אבא.

<ירדן קליימן: כן.

<ירדן קליימן: זאת פריצת דרך לי ולעוד הרבה חברים שאני מכיר כצופי אש בדרך להגשים חלום.

מירי רגב: להיות כבאי?

<ירדן קליימן: כן.

<ירדן קליימן: אנחנו כצופי אש פועלים במעגל החיצוני, מחוץ לטווח הסכנה.

<ירדן קליימן: אנחנו בעצם תומכי לחימה של לוחמי אש.

מירי רגב: לדעתי הוא יכול להיות דובר הכבאות.

מירי רגב: דע לך שאין כמו להיות דובר כשאתה גם לוחם.

<ירדן קליימן: אנחנו תומכי לחימה.

<ירדן קליימן: אנחנו בעצם עושים את כל הפעולות במעגל החיצוני.

<ירדן קליימן: מכינים את כל הציוד ללוחמי אש שיעסקו כמובן במטרתם העיקרית.

מירי רגב: מי הכשיר אותך?

<ירדן קליימן: אני ספציפית עשיתי את הקורס תחנה אזורית רמת גן.

<ירדן קליימן: עברתי הכשרה כמו כל צופי האש.

מירי רגב: כמה זמן הכשרה של צופי האש?

<ירדן קליימן: בעבר, בתקופה שלי, זה היה בסביבות חצי שנה, פעם בשבוע, אז רכשנו את כל הידע.

מירי רגב: משלמים עבור ההכשרה?

<ירדן קליימן: לא.

מירי רגב: הכול בהתנדבות.

מירי רגב: אתם משלמים על הקורס הזה?

<ירדן קליימן: לא.

<ירדן קליימן: אנחנו לומדים את הידע הבסיסי בכיבוי שריפות, בחילוצים במקרים שונים, בהפעלת הכלים ואנחנו באים בעצם כדי לסייע.

מירי רגב: איך מתבצעת ההתנדבות?

מירי רגב: אתה מגיע פעם בשבוע או אתה מגיע מתי שאתה רוצה לתחנה?

<ירדן קליימן: אני מגיע מתי שאני רוצה לתחנת הכיבוי.

<ירדן קליימן: יש לי זמן מוגדר שאני יכול להתנדב שהוא שמונה שעות.

מירי רגב: למה?

<ירדן קליימן: אני לא יודע.

מירי רגב: למה בעצם יש לו זמן מוגדר?

מירי רגב: הוא לא יכול להגיע לכמה זמן שהוא רוצה?

מירי רגב: סתם אני שואלת ולא בהתייחסות ספציפית אליו.

מירי רגב: אין הנחיה שאומרת למתנדב כמה זמן?

<שמעון בן-נר: יש הנחיה.

<שמעון בן-נר: משעה 2 הוא מקבל אישורים מסוימים ומ-4 הוא יכול להגיע.

מירי רגב: זה כדי למנוע מצב שכל היום הוא יבלה בתחנה אלא גם ילמד.

מירי רגב: בסדר.

<שמעון בן-נר: יש את סוגיית הביטוח של משרד החינוך.

<שמעון בן-נר: זה עוד נושא ששווה לטפל בו כי משרד החינוך לא כל כך מאשר אותם.

<רב טפסר שחר איילון: משרד החינוך הוציא חוזר מנכ"ל בו הוא אומר שזאת עבודה מסוכנת והוא לא מאשר אותה למחויבות אישית.

<רב טפסר שחר איילון: זה הוריד לנו משהו מתנדבים.

<רב טפסר שחר איילון: אנחנו נתנו ביטוח.

<רב טפסר שחר איילון: אנחנו מאפשרים ביטוח.

<קריאה: כמובן באישור של הורים.

מירי רגב: ברור.

מירי רגב: מאיזה גיל אפשר להתנדב?

<ירדן קליימן: מגיל 15.

<רב טפסר שחר איילון: עד גיל 18.

מירי רגב: מן הסתם הייתה לך אופציה להתנדב במד"א לדוגמה.

מירי רגב: אני הייתי מתנדבת במד"א שנים.

מירי רגב: בכל זאת בחרת את הכבאות.

מירי רגב: רוב מתנדבי צופי אש זה בגלל שהמשפחות שלהם, ההורים, בכבאות?

<ירדן קליימן: לא.

מירי רגב: יש כאלה שרצו ואוהבים את התחום הזה.

<ירדן קליימן: אני מכיר בודדים שהמשפחה שלהם קשורה בכבאות.

<ירדן קליימן: הרבה באו במסגרת המחויבות האישית והתמכרו למקצוע ונשארו.

מירי רגב: יופי.

מירי רגב: כל הכבוד לך.

מירי רגב: יישר כוח.

מירי רגב: בהצלחה.

מירי רגב: צביה, הייתי רוצה לשמוע ממך משהו כנציגת המשפחות השכולות שנמצאת כאן.

מירי רגב: קודם כל, איך מטפלים במשפחות השכולות בכבאות.

מירי רגב: איך הקשר של הכבאות עם המשפחות השכולות.

מירי רגב: אני לצערי מכירה את זה יותר מהצד של הצבא ופחות מהצד האזרחי.

מירי רגב: רציתי לדעת קודם כל איך הקשר של הארגון עם המשפחות השכולות, האם הקשר הוא קשר שוטף?

מירי רגב: האם הוא רק באזכרות?

מירי רגב: בכלל, איך את מרגישה עם זה ובכלל, מה יש לך להגיד בפורום הזה.

<צביה ריבן: קודם כל, אני רוצה להגיד שצר לי כמובן שאלעד ועוד 43 אנשים שילמו בחייהם כדי שהדבר הזה יתקיים.

מירי רגב: אין ספק.

מירי רגב: גם אני.

מירי רגב: אני מרגישה כאב גדול.

<צביה ריבן: אני רוצה להגיד שבאתי לכאן ואני שמחה שבאתי.

<צביה ריבן: אני גאה במדינה הזאת שאלעד כל כך אהב אותה ושהיא עושה את מה שהיא עושה ואני חושבת שזאת הדרך הנכונה.

מירי רגב: כמה זמן הבן שלך זכרונו לברכה היה חלק?

<צביה ריבן: בדיוק שנה.

מירי רגב: זה היה האירוע הראשון שהוא יצא אליו?

<צביה ריבן: לא.

<צביה ריבן: הוא עבר את הקורס הראשון בחנוכה 2009 ובנר שני של חנוכה 2010 הוא נהרג.

מירי רגב: מישהו מהמשפחה גם היה בכבאות?

<צביה ריבן: לא היה לנו שום קשר לכבאות.

<צביה ריבן: אלעד חלם להיות טייס ולא חלם להיות כבאי, אבל בינתיים בזמן שהוא מתנדב בשביל החברה, הוא חשב שזה מתאים לו וזה התאים לו.

<צביה ריבן: הוא היה מאוד מאושר מזה והוא מאוד אהב את העבודה עם הכבאים וכל מה שהוא למד מהם, והם יעידו כמה הוא חקר ולמד מעבר למה שהוא היה אמור לדעת.

<צביה ריבן: מבחינת הטיפול במשפחה שלי, אני לא יודעת איך זה במשפחות אחרות, יש לנו קשר רציף עם הכבאות.

מירי רגב: יש ענף נפגעים?

<צביה ריבן: לילך יחזקאל.

<שמעון בן-נר: קצינת רווחה.

<אבי אנקורי: יש קצינת רווחה שמטפלת היכן שיש בעיות, אבל עדיין יש לנו כבאים פצועים, כבאים נפגעים, גם היום, גם אתמול וגם שלשום ועדיין אין אבא ואימא, מי לוקח, איך מטפלים בהם, מה עושים אתם ואיך משלמים להם את השכר.

<אבי אנקורי: זה מגיע למצבים שבינתיים הם גומרים את ימי החופשה ואת ימי המחלה ואז הם מתחילים להיפגע בשכר.

<אבי אנקורי: עד עכשיו אין לנו על זה תשובות.

מירי רגב: נדבר על זה.

<צביה ריבן: מתחנת חיפה חיבקו אותי וכל הזמן קיבלתי טלפונים ושאלו מה אני רוצה והם יעשו מתי שאני רוצה.

<צביה ריבן: לזכותם ייאמר.

<צביה ריבן: אני לא יכולה לדעת שאני בכלל ידעתי מה אני רוצה.

<צביה ריבן: היום יש את לילך שהיא מטפלת ומצלצלת אלי ולכל אירוע שקשור בכיבוי אש, היא מזמינה אותי.

<צביה ריבן: אני לא יכולה להגיע, אני מצטערת, אבל אני בוחרת את האירועים אליהם אני באה.

<צביה ריבן: אני רוצה להגיד תודה רבה ואני רוצה להגיד יישר כוח.

<צביה ריבן: אני באמת באמת גאה בכם.

מירי רגב: זה משמח אותי לשמוע את זה עם כל הכאב ועם כל הצער שאת עוברת ומה שהמשפחה עוברת עם הכאב היום יומי הזה שאף אחד לא יוכל לקחת אותו ואף אחד לא יוכל להבין את המשמעות של להיות בלי בן שגידלתם בבית.

מירי רגב: אני מודה לך מאוד שהגעת ושמצאת לנכון להגיע לדיון הזה ולומר את הדברים האלה בצורה כל כך מכובדת.

מירי רגב: תודה רבה לך.

מירי רגב: הייתי רוצה לשמוע מפקד תחנה.

מירי רגב: יש כאן מפקד תחנה?

מירי רגב: שניים קמו.

מירי רגב: שניכם תדברו.

מירי רגב: מפקד תחנת אילת.

מירי רגב: ספר לי מה השינוי הזה של מחוז עשה לך, מה עשה לך השינוי ברפורמה ומה אתה כמפקד תחנה מרגיש עם כל השינוי הזה של החקיקה.

<יהודה קסנטיני: מפקד כבאות והצלה, אילת.

<יהודה קסנטיני: שרשרת הפיקוד והסדר שנעשה בין המטה של כל תחנה, מחוז, נציבות לגבי שרשרת פיקוד, הנושא של סיוע מתחנה לתחנה, מהמחוז לתחנה, אנחנו עובדים ברמה מחוזית והמחוז עובד מול הנציבות דבר שהוא שונה מהעבר.

<יהודה קסנטיני: יש יתרונות בנושא הזה.

<יהודה קסנטיני: אנחנו היום מקבלים סיוע.

<יהודה קסנטיני: כפי שאמר מפקד המחוז, מעולם לא קיבלנו סיוע באילת, אבל בשבת קיבלנו סיוע של לוחמים לתרחישים שאמורים לקרות ובהוראה של הנציבות יחד עם המחוז אמרו להקדים ולתת את המענה לפני שזה קורה.

<יהודה קסנטיני: זה דבר שלא היה מעולם וזה עוד כוח ועוד סיוע כדי לתת מענה לכל תרחיש שיכול להיות.

<יהודה קסנטיני: זה חלק מהתרחישים שאמורים להיות ואנחנו כבר בונים אסטרטגיות כאלה ואחרות למתן מענה שהוא שונה ממה שהיה בעבר.

מירי רגב: מה לא בסדר?

מירי רגב: איפה יש פערים?

מירי רגב: כמפקד תחנה, בראייה הקטנה שלך.

<קריאה: המזגן בתחנה מקולקל.

<יהודה קסנטיני: קודם כל, אנחנו בתהליך של בנייה.

<יהודה קסנטיני: אין ספק שאנחנו לומדים את כל הנושא הבירוקרטי שצריך לעבור.

<יהודה קסנטיני: לא הכול זורם חלק וזה תהליך אבל אנחנו בכיוון נכון.

<יהודה קסנטיני: עד שלמדנו את המרכבה, כבר המרכבה נעצרה.

<יהודה קסנטיני: לנו לא הייתה הפסקה לקראת סוף שנה אלא אנחנו לומדים את זה לאט לאט.

<יהודה קסנטיני: יש בירוקרטיה, צריך לחכות וצריך סבלנות.

<יהודה קסנטיני: אנחנו לומדים את זה לאט לאט ומשתדלים להתאים את עצמנו למצב החדש.

<משה כהן: מפקד תחנת ראשון לציון, חלק ממחוז מרכז.

<משה כהן: לא התכוננתי לדבר אבל אני בכל זאת אגע בשלושה עניינים קצרים.

<משה כהן: בהיבט המבצעי, מבחינת ההרגשה של אבא ואימא ברמת מחוז, יש לנו אותה.

<משה כהן: זאת אומרת, היום אני בראשון לציון, כשאני מתמודד עם אירוע מבצעי, אני יודע שבכלל זמן נתון אני צריך להזניק כוחות – ועל זה דיברו מבחינת סיוע הדדי שהיה לנו בעבר – אני יכול להזניק כוחות מכל רחבי המחוז ברמה שלי לצורך העניין, דרך המחוז שיש לנו ובקטע הזה אנחנו באמת רגועים.

<משה כהן: יחד עם זאת, בנושא של כוח אדם, אם התכנית שהציג כבוד השר לגבי הטר"ש, אני לא בטוח שבסוף הדרך זה ייתן את המענה המבצעי.

<משה כהן: לי בראשון, ברמת המבנה הארגוני שיש לנו, 14 לוחמים במשמרת בזמן נתון בתחנה אזורית אחת, ברמה של ראשון לציון, נכון לנתונים של היום, אני מאמין שזה ייתן מענה.

<משה כהן: לגבי מקומות אחרים בארץ, אני לא בטוח.

<משה כהן: יכול להיות שצריך לשקול לגבי כוח אדם.

<משה כהן: נכון להיום כמעט כל יום אנחנו מתמודדים – ואני מדבר ברמת תחנה בלבד – בנושא סידור כוח אדם.

<משה כהן: צריך לקחת בחשבון את נושא התקורה, את המחלות, חופשות.

<משה כהן: בשירות המדינה וגם בעבר היו לנו קיזוזים של ימי חופשה מעל 65 ימים צבורים.

<משה כהן: אנחנו מגיעים למצבים שאנשים לא יכולים לצאת לחופשה.

<משה כהן: נקודה.

<משה כהן: אני יודע שאי אפשר לקחת כבאים סתם כך ולעשות אותם כבאים בן יום, אבל יחד עם זאת ההתמודדות היא יום יומית.

<משה כהן: ברמה הכללית אני אופטימי.

<משה כהן: אני יודע שזה הולך לכיוון טוב, זאת עבודה ארוכה וזה זמן קשה אבל בכל זאת צריך לתת על זה את הדעת כי ברמת כוח אדם היום אנחנו עדיין במצוקה.

<משה כהן: צריך לקחת בחשבון שגם נבנו מחוזות ואנשים עוזבים את התחנות לטובת המחוזות ולטובת הנציבות.

<משה כהן: כל ההליך הזה הוא הליך קשה שאנחנו מתמודדים אתו.

<משה כהן: אני לא אומר שקיימת פגיעה מבצעית אבל יחד עם זה עדיין קיים לחץ ומאמץ על הכבאים ברמת היום יום.

מירי רגב: כמה שעות עובד כבאי ביום?

<משה כהן: כבאי עובד משמרות של 24-48, כך שבחודש נתון בן שלושים ימים הוא עובד עשר משמרות ובחודש בן 31 ימים, מקסימום 11 משמרות.

<משה כהן: בפועל אנחנו עובדים על קו אדום.

מירי רגב: כמה שעות עובד שוטר?

<השר לביטחון פנים יצחק אהרונוביץ: שמונה שעות אבל עם יציאה מהבית וחזרה, זה מגיע כבר לעשר שעות.

<משה כהן: השיטה טובה.

<משה כהן: אין בעיה עם השיטה.

<משה כהן: השיטה מצוינת.

מירי רגב: השיטה יותר מדי טובה.

<משה כהן: היא גם נהוגה בעולם.

מירי רגב: אל תשווה עם העולם.

מירי רגב: השיטה יותר מדי טובה.

<משה כהן: אני עובד בוקר.

<משה כהן: השיטה הזאת היא בסדר ואין לי טענה על השיטה.

<משה כהן: מבחינה מבצעית, השיטה הזאת הוכחה בעולם.

מירי רגב: כמו טבח בצבא, שבוע-שבוע.

<משה כהן: ממש לא.

<משה כהן: הטבח הולך ב-5 הביתה והכבאי חי בתחנה 24 שעות.

מירי רגב: הוא נמצא 24 שעות בתחנה.

<משה כהן: כן.

<משה כהן: כמדומני זה כמו אצל הסוהרים.

<משה כהן: אני רוצה לגעת בנקודה אחת שאולי קצת חורגת.

<משה כהן: לוחמת האש שדיברה קודם לכן נקלטה אצלי בתחנה בראשון ואני שמח על כך.

<משה כהן: היא התחילה לעבוד והיא משתלבת מצוין.

<משה כהן: יש נקודה אחת שלא חשבו עליה כי זה משהו שלא נעים לדבר עליו, בכל זאת מעמד האישה, אפליה, העדפה מתקנת וכולי.

<משה כהן: אישה, ואני אומר שוב שהיא יכולה לעשות כל עבודה שגבר עושה.

<משה כהן: אין לי עם זה בעיה ואני בעד שיהיו תחנות נטו של לוחמות אש ומפקדות.

מירי רגב: למה נטו?

<משה כהן: אני אגיד לך.

<משה כהן: כשמביאים לוחמת אש לתחנה, צריך לחשוב על מגורים מתאימים, צריך לחשוב היכן היא תהיה כי היא באה אלי לתחנה ואני צריך לדאוג לה לחדר נפרד, לשירותים נפרדים והדברים האלה לא קורים בן יום.

<משה כהן: עדיין הקליטה נעשתה באיזושהי חופזה בגלל שזה עלה בכנסת לפני כמה שנים, עת דיברו על הנושא של נשים במערך הכבאות.

<משה כהן: בנוסף, מבחינת תקינת כוח אדם.

<משה כהן: לדעתי – ואני אומר שוב שזאת דעתי האישית בלבד – התקנים של נשים אמורים להיות, לדעתי, ברמה של על תקנית ואני אסביר למה.

<משה כהן: אישה מן הסתם נכנסת במהלך השנים להריון – אני אומר את זה דווקא לך ואני אסביר לך למה – ולכן היא צריכה להיות תשעה חודשים בחופשה, אחר כך היא צריכה להיות בבית לפחות חצי שנה כך שיש לנו פער של שנה וחצי-שנתיים שיורד מהסד"כ המבצעי שלנו.

מירי רגב: זה שטויות מה שאתה אומר.

<משה כהן: ממש לא.

מירי רגב: ממש שטויות.

<משה כהן: אם היא פקידה במשרד, אפשר להביא במקומה עובדת זמנית אבל אי אפשר להביא מישהו במקום לוחמת אש.

מירי רגב: זה ממש שטויות מה שאתה אומר.

מירי רגב: אני חייבת להגיד לך שאלה שטויות מה שאתה אומר.

<משה כהן: זכותך לחשוב כך.

מירי רגב: לך לצבא ותלמד איך קולטים לוחמות בצבא ואיך קולטים מפקדות בצבא.

מירי רגב: הן גם מתחתנות, הן גם יולדות וגם ממשיכות בקריירה שלהן.

מירי רגב: זאת ממש אמירה שבעיני היא לא מקובלת ואני מקווה שזאת לא אמירה מלמעלה.

<משה כהן: אמרתי שאני מציין את דעתי האישית.

<משה כהן: זאת דעתי.

<משה כהן: תודה.

מירי רגב: דעתך בעניין כוח אדם התקבלה, אבל בעניין הזה – לא.

מירי רגב: לא רק שלא התקבלה אלא הייתה אמירה מיותרת בעיני.

<משה כהן: אני מקווה שזה לא בגלל שזאת את.

מירי רגב: לא.

<יואב גדסי: כל מה שאנחנו עברנו, זה לא מובן מאליו.

<יואב גדסי: אני חושב שעברנו איזשהו תהליך היסטורי ויש כאן לא מעט אנשים להם צריך להודות על כך.

<יואב גדסי: תודה גם לכבוד השר שהיה שותף לכל התהליכים, אותם אנחנו במשך שנים ניסינו ולא הצלחנו להעביר, והרבה תודה גם לדוד אזולאי שהוביל את המהלך.

<יואב גדסי: אני יכול רק לומר שלאורך כל הדרך הם כל הזמן טענו שהם ישמרו על הזכויות של העובדים ולא יפגעו בהם, ואכן הם עמדו בזה.

מירי רגב: אני הייתי שותפה רק לנושא זכויות העובדים ולא לרפורמה עצמה.

<יואב גדסי: נכון.

<יואב גדסי: היית בלא מעט ישיבות, ראית את המאבק שלנו והיית לא פעם שותפה לנושאים כאלה ואחרים.

<יואב גדסי: אמרו כאן לא מעט דברים.

<יואב גדסי: במדינה מנסים להעביר רפורמות רבות ואת רואה שלא מצליחים וזה כי אין נכונות של ועדי העובדים.

<יואב גדסי: כאן נמצאים ועדי העובדים שבראשם עמדתי בזמנו ועכשיו מחליף אותי אנקורי ומגיע להם יישר כוח על שיתוף הפעולה ועל הנכונות.

<יואב גדסי: להעביר את הרפורמה בהסכמה של כולם, זה לא דבר מובן מאליו.

<יואב גדסי: היו הרבה שותפים למהלך, גם המנכ"ל רותם פלג שנמצא כאן, גם הנציב שתרם את חלקו וגם גנות שהיה בתחילת הדרך.

<יואב גדסי: נעשו הרבה שינויים.

<יואב גדסי: מי שמכיר את התקופה ההיסטורית של הכבאות, יש מספר דברים שהיו בגדר קטסטרופה והיום הם לא קיימים.

<יואב גדסי: מערך הכבאות היה תלוי הכנסות שהוא מכניס.

<יואב גדסי: כבאי היה צריך להיות תלוי בהכנסות אם יש או אין.

<יואב גדסי: אם איגודים או רשויות מקומיות היו במצוקה, לא מעבירים תקציב, זה היה משליך על רכישת ציוד, על שכר של כבאים, על אפילו יציאה לאירועים מבצעיים כאשר לא היה מגייסים מהבית כי לא היה איך לשלם.

<יואב גדסי: היום זה לא קיים.

<יואב גדסי: היום כבאי יודע שהוא בא לעבוד, השכר שלו מובטח.

<יואב גדסי: אחד הדברים הנהדרים והחשובים שעשה השר, ועשינו את זה יחד עם אמנון כהן, זה שצבענו את התקציב לאורך תקופה ארוכה ואנחנו יודעים שמזה לא זזים.

<יואב גדסי: יש כאן עוד נושא ששודרג ולא היה קיים קודם לכן וזאת מערכת פיקוד ושליטה.

<יואב גדסי: לא דיברו על זה כאן.

<יואב גדסי: השקיעו כאן עשרות מיליוני שקלים במערכות קשר כאשר פעם לא היינו יכולים לדבר במרחק של מאתיים מטרים אחד מהשני.

<יואב גדסי: אלה דברים שלא היו קיימים.

<יואב גדסי: היום אני בתפקיד אחר, אני במחוז דן, ממלא מקום מפקד מחוז, וברגע שיש לי אירוע מבצעי אני יכול להזניק עשרות כבאים בדקות ספורות ואלה גם כבאים שאני צריך להזניק למחוזות אחרים.

<יואב גדסי: אין לי מגבלה.

<יואב גדסי: מבחינה מבצעית אף אחד לא מגביל אותי.

<יואב גדסי: נכון, אמר ידידי משה כהן, יש הרבה שעות שכבאים עובדים מעבר וזה בגלל המצוקה.

<יואב גדסי: יש מטלות שלא היו לפני כן.

<יואב גדסי: לקחנו על עצמנו את הניטור, לקחנו על עצמנו להגדיל קו אדום, לקחנו על עצמנו הרבה משימות שהן בשלב הזה של ההתפתחות.

<יואב גדסי: השלב של ההתפתחות הוא לא זמן קצר אלא הוא יארך לא מעט זמן וצריכים להיות סבלנים.

<יואב גדסי: גם הכבאים צריכים לקחת בחשבון שהדברים האלה לוקחים זמן.

<יואב גדסי: יש הרבה מאוד דברים שלא היו לנו במשך שנים והצלחנו בשנה האחרונה, לפחות אצלי במחוז, לרכוש דברים חדשים שקודם לכן במשך שנים לא היו והם קשורים לרווחת הכבאי.

<יואב גדסי: אני מאמין שעם קצת פחות בירוקרטיה בנושא גיוס עובדים שהם חלק מהמערך, נצליח לקדם את המערך.

<יואב גדסי: יש היום תפקידים זוטרים שאין ביכולת המחוז לגייס אליהם ולצערי גם אין יכולת של הנציבות לגייס אותם.

<יואב גדסי: הכול תלוי בנציבות שירות המדינה.

<יואב גדסי: דרגה מאוד מאוד זוטרה אבל תפקיד מרכזי כמו אחד שצריך לענות לטלפון, אתה לא יכול לגייס.

<יואב גדסי: זה תהליך מסובך שאני לא מצליח לעבור אותו במשך חמישה חודשים ואני נמצא בחסר כוח אדם וזה לא בגלל שהנציבות לא רוצה אלא בגלל שנציבות שירות המדינה מערימה קשיים באיוש תפקידים מאוד זוטרים.

<יואב גדסי: אם לא יפתרו את זה, לצערי נחזור אחורה לשירות לא טוב.

מירי רגב: תודה רבה.

מירי רגב: אחרון הדוברים חבר הכנסת דוד צור ולאחר מכן אם השר או הנציב ירצו לומר כמה דברים.

מירי רגב: גם אתה, דוד אזולאי, אם תרצה לומר כמה דברים ולאחר מכן אני אסכם את הדיון.

דוד צור: קודם כל, יישר כוח ליושבת ראש על ארגון היום הזה יחד עם חבר הכנסת אזולאי.

דוד צור: אני חייב להגיד לכם שאני מסתכל על זה כאילו אני נמצא במשטרת ישראל או במשמר הגבול שהיו כאן לפני שבועיים.

דוד צור: לא לצערי שמעתי את הדיון כי הייתי בדיון אחר, אבל אין לי ספק שבתוך התהליך יש הרבה מאוד בעיות בהקשר של העברה של גוף שהיה תחת מעטה אזרחי לגוף ביטחוני, אבל בהכירי גם את שחר וגם את השר, קבעו מטרה, אליה הם יגיעו וכל הבעיות שבדרך יטופלו תוך כדי הליכה או ריצה.

דוד צור: אני כיושב ראש ועדת משנה שמינתה אותי חברת הכנסת מירי רגב לנושא של בחינת מערך החירום של גופי הביטחון – ודיון אחד התקיים בשבוע שעבר וראש אג"מ היה כאן והדיון השני יתקיים ביום ראשון הקרוב – חייב להגיד לכם שכאשר רואים את התרומה של מערך הכיבוי לנושא הטיפול בחירום תחת מטה אחד של השר לביטחון פנים, מבינים איך המערכות האחרות חייבות לפעול.

דוד צור: הפיצול הזה שהיה הוא רע ביותר בהיבט של היכולת התפקודית.

דוד צור: יכול להיות שהיו לכך סיבות אחרות ולכן אני חושב שהכיוון הזה הוא כיוון מצוין.

דוד צור: אני יודע שיש גם תקציבים שהוקצו לנושא הזה וחבל שנזקקנו לאסון כל כך נורא כדי שזה יקרה.

דוד צור: שמעתי את הדברים שלך שהם אצילות נפש וגדלות להבין איך מתגברים על כאב כזה.

דוד צור: לפעמים צריך איזה אירוע כאוטי כדי להבין שצריך לשנות את המערכות.

דוד צור: יישר כוח.

מירי רגב: תודה רבה.

מירי רגב: כבוד השר.

<השר לביטחון פנים יצחק אהרונוביץ: אני יכול להגיד שאנחנו בכיוון הנכון.

<השר לביטחון פנים יצחק אהרונוביץ: זה לא פשוט להרים מערך כזה.

<השר לביטחון פנים יצחק אהרונוביץ: המערך הזה היה לו בסיס אותו שדרגנו וכשאני רואה את הכיוון, את החץ, אנחנו בכיוון הנכון.

<השר לביטחון פנים יצחק אהרונוביץ: יש פערים ואני לא מתעלם מהם.

<השר לביטחון פנים יצחק אהרונוביץ: דיברו כאן על פערים ואם נרד לרזולוציה של תחנה, נמצא עוד פערים.

<השר לביטחון פנים יצחק אהרונוביץ: יש לנו בעיות לא פשוטות שאני אישית מעורב בהן והמנכ"ל מעורב בזה הרבה יותר וכמובן שחר.

<השר לביטחון פנים יצחק אהרונוביץ: הייתי רוצה בשנה אחת להרים את המערך הזה מ-א' ולהביא אותו ל-ב'.

<השר לביטחון פנים יצחק אהרונוביץ: הייתי רוצה.

<השר לביטחון פנים יצחק אהרונוביץ: כשפרסנו לחמש שנים אמרנו שזה נראה ארוך אבל אני רואה את ההתקדמות ואני שבע רצון.

<השר לביטחון פנים יצחק אהרונוביץ: תמיד אפשר לומר שבמקום לעשות את זה בחמש שנים, תעשו את זה בשנתיים, אבל זה תלוי תקציבים.

<השר לביטחון פנים יצחק אהרונוביץ: כאמור, אני רואה את ההתקדמות.

<השר לביטחון פנים יצחק אהרונוביץ: ממה ששמעתי כאן וממה שאני מכיר, אני חושב שאנחנו מתחילים באמת להתכנס לדברים נכונים.

<השר לביטחון פנים יצחק אהרונוביץ: עדיין יש עבודה לפנינו ויש עדיין אתגרים לפנינו.

<השר לביטחון פנים יצחק אהרונוביץ: כולם מדברים עם כולם והמערכות מסונכרנות.

<השר לביטחון פנים יצחק אהרונוביץ: יש כאן באמת התקדמות יפה מאוד.

<השר לביטחון פנים יצחק אהרונוביץ: אני רוצה להודות גם ללוחמים, למפקדים, וכמובן לשחר שנמצא כאן שמנצח על כל העבודה ואני יודע כמה קשה והוא עומד באמת באתגרים לא פשוטים אבל בהחלט יש כאן מפקד שמוביל את המערך הקשה והמורכב הזה.

<השר לביטחון פנים יצחק אהרונוביץ: אני חושב שהמפקדים והלוחמים מסייעים לו ואנחנו נמצאים במקום אחר ועוד נימצא בהמשך.

<השר לביטחון פנים יצחק אהרונוביץ: אני באמת רוצה להודות לך, לחבר הכנסת דוד אזולאי ולדוד צור ידידי שנמצא אתנו כאן שעושים רבות.

<השר לביטחון פנים יצחק אהרונוביץ: תודה רבה לכם.

מירי רגב: אני מבקשת לסכם את הדיון.

מירי רגב: אני רוצה לפתוח עם הפערים אותם הציג שחר.

מירי רגב: הפערים האלה, דוד, יהיו חלק מהנושאים שיידונו בוועדת המשנה בה אתה עומד ומחר בבוקר נביא אותם להצבעה בוועדה.

מירי רגב: ועדת המשנה שלך תצטרך לעסוק בנושאים האלה, כאשר אם תראה דברים נוספים במהלך הדיונים, ותכף נחליט יחד אתך מתי אתה רוצה שתהיה הצגה ראשונה, אם אתה רוצה שזה יהיה לפני שאנחנו יוצאים לפגרה או מיד עם חזרתנו מהפגרה.

מירי רגב: תחשוב על זה ותכף נסכם את הנושא הזה.

מירי רגב: פריסת התחנות.

מירי רגב: אני חושבת שאחד הדברים המשמעותיים של החוק הזה היא זמינות וזמן תגובה.

מירי רגב: זה מה שבעצם עלה כאן על ידי כל הדוברים.

מירי רגב: זמינות וזמן תגובה, זה אומר פריסה נכונה של התחנות בישובים.

מירי רגב: כמו שאמר כאן סגן הנציב, במודיעין לא יכול להיות שלא תהיה תחנה.

מירי רגב: אני לא מצפה שבכל שכונה תהיה ובכל מרחב, אבל בהחלט בעיר צריכה להיות תחנה.

מירי רגב: לכן אני רוצה לשמוע איפה הפערים ולמה יש פערים.

מירי רגב: זה אחד הנושאים שהצוות יבדוק אותו.

מירי רגב: לגבי הכפלת מספר המטוסים.

מירי רגב: אני מתארת לעצמי שזה עניין תקציבי ופחות עניין לוועדה ואני לא נכנסת לזה.

<השר לביטחון פנים יצחק אהרונוביץ: לא.

<השר לביטחון פנים יצחק אהרונוביץ: הנושא של מסוקים, אמרתי שהוא מטופל ויש תקציב.

<השר לביטחון פנים יצחק אהרונוביץ: הקציתי את זה למשטרה, לכיבוי.

<השר לביטחון פנים יצחק אהרונוביץ: לגבי תוספת מטוסים, בקרוב יתקיים דיון אצל ראש הממשלה ואני צריך לסגור את זה.

<השר לביטחון פנים יצחק אהרונוביץ: גם לגבי המטוסים הקיימים נאריך את החוזה.

מירי רגב: אני מבקשת עדכון מהשר לביטחון פנים לגבי התוספת של המטוסים.

מירי רגב: זה לא יהיה חלק מהוועדה, אבל בהחלט יהיה דיווח לוועדת הפנים במסגרת הצגת הנושאים.

מירי רגב: פערים בכבאיות, מנופים ורכבים ייעודיים.

מירי רגב: ראינו חלק מהרכבים הייעודיים כאן וגם את האופנוע – שזאת הייתה יוזמה שלך אחרי שראית את זה בסין והבאת אותם כדי להיכנס למנהרות.

מירי רגב: בכבאיות יש פער שצריך לראות איך משלימים אותו.

מירי רגב: אחד הנושאים העיקריים שהרפורמה עברה היה כדי שיהיו אבא ואימא ומשרד שאחראי לציוד כי בלי ציוד אי אפשר לעבוד.

מירי רגב: כבאי, כמה שהוא יעשה, ירוץ ויעשה כושר, הוא לא יוכל להגיע למקום השריפה.

מירי רגב: הוא צריך להגיע עם הציוד שלו ולכן זה כן נושא שאני מבקשת מהצוות לבדוק אותו, נושא ציוד הכבאות והפערים והיכן הפערים.

מירי רגב: שכר לוחמים זה אחד הנושאים החשובים.

מירי רגב: נפגשתי אתמול עם ערן, סגן ראש אגף התקציבים לנושא פנים.

מירי רגב: זה נושא שגם תצטרכו להביע את עמדתכם.

מירי רגב: בלי שום קשר אני אדבר עם ערן ויכול להיות שאני אפגש אתו בנפרד עם דוד לפני שהוא מביא את זה לוועדה.

מירי רגב: כמובן שיהיה שותף גורם מהכבאות או מהמשרד לביטחון פנים.

<השר לביטחון פנים יצחק אהרונוביץ: המנכ"ל מטפל בזה.

מירי רגב: בסדר.

מירי רגב: המנכ"ל.

מירי רגב: בריאותו של לוחם.

מירי רגב: גם כאן אני רוצה לשמוע קצת יותר היכן זה עומד.

מירי רגב: למה המשטרה ולמה משרד הביטחון כן וכבאי לא.

מירי רגב: צריך לקבל החלטה.

מירי רגב: אם הם כולם בקטע הביטחוני, מצילי חיים, צריך להתייחס אל כולם באותו סטטוס.

מירי רגב: אני מבקשת לשלוח היום-מחר מכתב לשר החינוך לגבי הביטוח של צופי האש ומדוע במחויבות האישית מורידים את צופי האש.

מירי רגב: בעיני זה דבר לא נכון ואנחנו רוצים לעודד את הנוער להתנדב גם לצופי אש ולכן בטרם נחליט איך אנחנו הולכים הלאה אני רוצה לשמוע מה אומר שר החינוך בנושא הזה.

מירי רגב: בנושא המניעה והתקינה החדשה, אני לא יודעת לומר לך איך אנחנו מקדמים את זה.

מירי רגב: הייתי רוצה שזה יבוא לוועדת המשנה ואתם תציעו הצעה כיצד לדעתכם אפשר לקדם את הנושא הזה.

מירי רגב: יש שלושה נושאים אותם אני רוצה לקדם בוועדת הפנים ולא במסגרת המשרד לביטחון פנים.

מירי רגב: נושא אחד, במסגרת התכנון והבנייה.

מירי רגב: עוד היום זה עולה.

מירי רגב: כבר ברפורמה של התכנון והבנייה יהיה מתחם לכבאות והצלה, מד"א ומשטרה.

מירי רגב: אני מבקשת או מהייעוץ המשפטי או מהמנכ"ל להגיע היום לישיבת הוועדה ולהציג את הנושא.

מירי רגב: אני רוצה התייחסות של בינת שוורץ ואני רוצה לדעת היכן זה עומד.

מירי רגב: אני מבקשת להביא את זה לדיון היום.

מירי רגב: הדבר השני, בניין רב קומות.

מירי רגב: הסגן ימפה את העניין של בניינים רבי קומות ויביא את זה לוועדת המשנה של דוד אזולאי ואנחנו נראה כיצד אפשר להביא תאים.

מירי רגב: אנחנו נדבר עם כל ראש עיר בנפרד מה גם שיש לנו סנקציות על ראש עיר.

מירי רגב: ראש עיר רוצה שיטור מקומי, וזה היופי של ורסטיליות של משרד שאחראי על כמה דברים.

מירי רגב: גם אנחנו רוצים משהו מראש העיר וצריך לראות איך משחקים עם זה.

מירי רגב: ראש עיר שרוצה את זה, צריך ללכת לקראתנו.

מירי רגב: מה זה ללכת לקראתנו?

מירי רגב: ללכת לקראתנו כאשר חס וחלילה מגדל יקרוס, לא יבואו ויאמרו שהנציב אשם, המשרד לביטחון פנים אשם אלא כאן נצטרך לראות איך עושים את זה.

מירי רגב: אני רוצה שהמיפוי הזה יעבור אלינו כמה שיותר מהר ולא נחכה לוועדה שתתכנס.

מירי רגב: זאת אומרת, תעביר לנו את המסמך ונראה באיזה ערים מדובר ואיך אנחנו מקדמים את זה.

מירי רגב: עוד נושא עליו נצטרך לדון עם סגן ראש התקציבים הוא החשב לכבאות, נושא שעלה כאן ודיברו השר וסגן הנציב.

מירי רגב: אני רוצה להבין את העניין הזה של החשב.

מירי רגב: כוח אדם בטר"ש.

מירי רגב: דיבר ראש תחנת ראשון לציון, על כך שבמסגרת הטר"ש עד לאן כוח האדם יגיע לכל תחנה ובעצם האם זה בהתאם לתקינה או לא בהתאם לתקינה.

מירי רגב: אני חושבת, דוד, שהוועדה כן צריכה להתייחס לזה כי ברפורמה הזאת צריך לראות עד איזה כוח אדם אנחנו רוצים להגיע ובוודאי כל נושא של גיוס ותפקידים זוטרים מול נציבות המדינה.

מירי רגב: גם בנושא זה צריך לשלוח מכתב לנציבות המדינה ולקבל את הרקע מהכבאות כשהם יבואו אליך לדיון כדי לראות איך אנחנו מקדמים את הנושא הזה.

מירי רגב: אני רוצה לסיים בכמה אמירות חשובות בעניין של שירות לאומי ביטחוני.

מירי רגב: המנכ"ל, מה נסגר בנושא שירות לאומי ביטחוני בוועדה בה היית?

<רותם פלג: הגענו לסעיף 4.

מירי רגב: אם צריך עזרה שלנו, נא לעדכן.

מירי רגב: אני חושבת שאין ספק שאתם חייבים להישאר אטרקטיביים בשירות לאומי לצופי אש כדי להגדיל את מערך המתנדבים כפי שהשר דיבר על כך קודם בסקירתו.

מירי רגב: לגבי מספר חירום אחד.

מירי רגב: זה פשוט מדהים כי זה אחד הנושאים עליו דיברנו בסופה, שיהיה מספר חירום אחד שיאגד את כולם וכל אזרח יוכל להתקשר למספר הזה והוא ינותב למשטרה, לכב"ה וכולי.

מירי רגב: יהיה מישהו שיענה ויוכל להפנות לגורם שעונה, כמו חמ"ל פיקוד העורף.

מירי רגב: מספר טלפון אחד, בעיני הוא הדברים החשובים.

מירי רגב: השר.

מירי רגב: שר הביטחון קבע שיהיו יותר נשים בצבא בתפקידי לוחמות ובתפקידי מפקדות וכך ביצע הרמטכ"ל.

מירי רגב: עם כל הכבוד לנציב, יש לי כבוד גדול אליו, בסוף זאת הנחיה של מדיניות.

מירי רגב: במשטרה יש יותר נשים, בצבא יש יותר נשים ובכב"ה חייבות להיות יותר נשים.

<השר לביטחון פנים יצחק אהרונוביץ: זאת המדיניות.

מירי רגב: אני לא יודעת אם מדובר בחדר או לא, הכול טוב.

מירי רגב: היום בטנקים נמצאות נשים ולא ראיתי שייצרו בתוך הטנק חדר מסוים לאישה.

מירי רגב: אנחנו יודעים להסתדר עם זה וכל האמירות כאן, אני מאמינה שהן לא בגלל שוביניזם.

מירי רגב: אלה אמירות שצריכות כמובן להוביל את המפקדים לטובת המטרה הזאת של יותר נשים בכבאות.

מירי רגב: בקורס הבא, אני אבוא לקורס הבא ואני רוצה לראות שיש יותר משתי נשים בכבאות.

מירי רגב: אנחנו חייבים להגדיל את מספר הנשים בכבאות.

מירי רגב: חשוב שיהיו יותר לוחמות בכבאות.

מירי רגב: זה נכון לארגון שלכם, זה מעביר מסר נכון לחברה ונשים צריכות להיות גם לוחמות וגם לממש את יכולת האימהות שלהן.

מירי רגב: זה שהן יוצאות לחופשת לידה, היום גם גברים יוצאים לחופשת לידה ואז אולי נפטר גם את הגברים?

מירי רגב: הדבר האחרון הוא הקמת הצוות.

מירי רגב: יושב ראש הצוות ומנהלת הוועדה.

מירי רגב: יושב ראש הצוות אזולאי, חברי הצוות, דב חנין, ועדת משנה, ואשר, אני מבקשת את האישור לגביך.

מירי רגב: נא להביא את זה מחר להצבעה ותקבלו כתב מינוי.

<השר לביטחון פנים יצחק אהרונוביץ: למה צורי לא בפנים?

מירי רגב: אין לו זמן.

מירי רגב: דוד, האם אתה רוצה הצגה ראשונה במרץ, לקראת הפגרה או אחרי הפגרה?

דוד אזולאי: במהלך מרץ.

מירי רגב: בסדר.

מירי רגב: במהלך מרץ תהיה הצגה ראשונה של עבודת הצוות.

מירי רגב: אני רוצה להודות לכל מי שהגיע לכאן היום, להודות ללוחמים, להודות למפקדים, להודות ללוחמות, להודות לנציב על כל מה שהוא עושה ולהודות לשר על כל העבודה.

מירי רגב: מאז הכבאות עברה להיות חלק מהבית הזה שנקרא המשרד לביטחון פנים, אנחנו רואים את השינוי ואת ההתקדמות.

מירי רגב: יישר כוח.

מירי רגב: אנחנו עוד ניפגש באודיטוריום.

מירי רגב: תודה רבה.